ועדת הכספים, כנסת 20, פרוטוקול מספר 755, 2017-07-10 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: על סדר היום, הסעיף הראשון זה שינויים בתקציב לשנת 2017.

משה גפני: אני מבין שיש הצעות לסדר של מיקי לוי ושל מיקי רוזנטל.

מיקי לוי: תודה רבה אדוני.

מיקי לוי: בוקר טוב לכולם, אני רוצה בתחילת הדיון להעיר שהפעם, בניגוד לפעמים הקודמות, היה קושי גדול לרכז את כל החומר.

מיקי לוי: אנחנו עבדנו קשה מאוד, הצוות שלי ואני, והנתונים הגיעו מופרדים, מפוצלים, בהפרש של ימים.

מיקי לוי: זה הקשה מאוד על כל ההכנה לדיון הזה, ואנחנו משתדלים לבוא מוכנים בדרך כלל לדיונים.

מיקי לוי: אני אומר לך שאין לי ביקורת על הייעוץ המשפטי של הוועדה, ואני יודע כמה קשה הם עבדו.

מיקי לוי: אני חושב, לדעתי גם הם סבלו מהמצב הזה, ולא ברור לי מדוע זה צריך להיות כך.

מיקי לוי: מאוד הייתי רוצה לשמוע מהייעוץ המשפטי, אם הם הצליחו בכלל לעבור על החומר בצורה יסודית, כי יש לי חשש כבד שלא כך פני הדברים.

מיקי לוי: בנוסף, שמתי לב שבניגוד לעבר, הפעם דברי ההסבר היו אך ורק מאגף התקציבים.

מיקי לוי: פעם היינו מקבלים דברי הסבר מהמשרדים על כל התכניות שנוגעות לבקשות, והפעם הכול, הכול עבר דרך אגף התקציבים ומידע נוסף שאולי רלוונטי, לא קיבלנו.

מיקי לוי: ואתה אדוני, להזכיר לך, לפני כמה חודשים ביקשת מהחברים שדיברו וממני לגלות אחריות ולהביא את הנושא של ההעברות התקציביות שלא על פי התקנון.

מיקי רוזנטל: אנחנו באופן חריג הסכמנו.

מיקי לוי: היה לנו ויכוח בתוך הצוות, בתוך הקבוצה שמגיעה הנה, ולבסוף אמרנו שנגלה אחריות ציבורית והלכנו אתך בעניין הזה.

מיקי לוי: אבל יש לי תחושה שאגף התקציבים באוצר נוגס בנו עוד פעם ועוד פעם, ואני אומר לכם, אתם הרי מכירים שאני מגן עליהם כמעט, כמעט בכל דבר ועניין, אני יכול לתת לך דוגמה, שבתאריך ה-31 בינואר קיימנו פה דיון בנושא בית החולים רמב"ם, ואגף התקציבים התחייב, בהצעתך בכלל – יש לי כאן את המכתב – עד ה- 15 באפריל להעביר דוח אוצרי בנושא בית החולים רמב"ם לוועדת הכספים.

מיקי לוי: אבל תראה, מה-15 באפריל עד היום דוח כזה לא הועבר, אבל הם אומרים: יאללה, עוד חבר כנסת שאומר משהו, זה הלך לחלל.

מיקי לוי: אבל אני חונכתי במקום ששמים ת"ת, תיק ביקורת, תיק תזכורת, והנה עוד הפעם אתם מזלזלים בנו – לא הצוות שלכם, אלא הצוות של הבריאות – וזה לא יעבור בשתיקה, אני אומר לכם.

מיקי לוי: עד היום הגנתי עליכם, זה באמת מתחיל להיות לא רציני בעניין הזה.

מיקי לוי: אני בכלל מעוניין לדעת למה כל הבלגן הפעם נעשה.

מיקי לוי: דבר אחרון, יש לי התנגדות עיקשת לקיצוץ הרוחבי שפוגע בכל משרדי הממשלה, השירותים, ללא הבדלה, כן צריך, לא צריך, עוד הפעם קיצוץ רוחבי; אז למה היו כל התוספות – ואין לי בכלל ספק שזה ישליך על השנים הבאות – בצד הזה יש לי בקשה לחבריי, והדיון הבא הוא על אביב תעשיות מחזור.

מיקי לוי: אם אינני טועה, הוא היחיד בארץ שמבצע מחזור והוא עומד בפני סגירה, ואני מוצא את עצמי יותר מפעם אחת בשנים האחרונות מגן יחד אתך, אדוני, על פיטורי עובדים וסגירת מפעלים.

מיקי לוי: הנה, תמנע נכשלנו והמפעל הזה יעבור לירדן, ועוד כמה וכמה דברים.

מיקי לוי: אני אומר לכם ומבקש מחבריי, כל הסיפור כמה מיליונים מקרן הניקיון שיש שם 100 שקל, כדי להציל את המפעל הזה, היחידי של מחזור בארץ.

מיקי לוי: אם לא, נשנע את הפלסטיק לטורקיה, נמחזר אותו שם ונחזיר אותו לארץ.

מיקי לוי: גם נשלם על האיסוף לאלה שאספו, גם נשנע ונשלם על השינוע, גם נשלם לטורקים וגם נחזיר לארץ חומר גלם שאפשר לקנות מוכן.

מיקי לוי: המחזור יעלה פי שלוש מאשר חומר גלם מוכן.

משה גפני: תודה רבה.

משה גפני: מיקי רוזנטל.

מיקי רוזנטל: אדוני, אני מבקש ממך להגן על כבודה של הוועדה הזאת, או על שאריות הכבוד שנותרו לה.

מיקי רוזנטל: ראשית, בסוגיית ההעברות, אני לא אחזור על מילה ממה שאמר חברי.

מיקי רוזנטל: אני רק אומר לך את הדבר הבא, להסכמה שלנו על הדרך שבה התקיימו ההעברות היה היגיון, שחברי הוועדה יוכלו להבין במה הדברים אמורים ולהצביע בעד או נגד.

מיקי רוזנטל: לכאורה, כל הניירות האלה שקיבלנו עומדים בסף – הם לא עומדים, אבל נאמר – אבל מרוב מילים, כל המילים האלה נועדו שלא נבין.

מיקי רוזנטל: אנחנו צריכים להבין דברים נורא פשוטים, למה מעבירים את הכסף, לאיזו מטרה וכו' וכו'.

מיקי רוזנטל: יש ים של מילים שנועדו רק להסתיר למה זה נועד.

מיקי רוזנטל: אני חושב שאדוני צריך לפזר את הישיבה הזו וגם את הישיבה אחריה, כי הישיבה אחריה נועדה לבחון את ההתקדמות בתקציב של משרד התרבות, ואנחנו שלושה שבועות מחכים שמשרד התרבות ישלח לנו את הנתונים, ועד הרגע הזה, חצי שעה לפני הישיבה, לא קיבלנו אותו.

מיקי רוזנטל: אני חושב שאי אפשר לקיים ככה דיונים רציניים, אלא אם כן אתה רוצה לעשות חוכא ואטלולא מהוועדה, אז תמשיך לקיים את הדיונים ברמה הזאת.

מיקי רוזנטל: אם אתה מצפה שאנחנו חברי הוועדה נלמד את הסוגיות שעומדות בפנינו ונצביע באופן מושכל עליהן, ראוי שיהיה מונח לפנינו חומר ראוי – זה המינימום הנדרש.

מיקי רוזנטל: בשני המקרים האלה, בישיבה הנוכחית ובישיבה הבאה, לא הונח חומר כזה, ולכן צריך לפזר את הישיבות.

מיקי רוזנטל: תודה.

משה גפני: תודה רבה.

משה גפני: אני מבקש להשיב, על אף שאני מסכים עם חלק גדול מהדברים, אני באמת מסכים עם זה שלא הגיע החומר לדיון.

משה גפני: אנחנו ביקשנו את החומר הזה כבר בשבוע שעבר, הרבה קודם, וגם הישיבה נקבעה למועד מאוחר יותר, היא נדחתה, ולצערי הרב, זה לא קרה.

משה גפני: אני לא חושב לפזר את הישיבה.

משה גפני: יכול להיות שאנחנו נצטרך לעשות דברים שהם יותר חמורים, אולי כפי שנאמר קודם, להכניס את זה בתקנון של הכנסת, לקבוע בתקנון של הכנסת עד מתי צריך להעביר חומר.

משה גפני: אנחנו על הכול נמצאים בפיילוט כזה, שיכול להיות שהוא לא יצליח, אבל אני כמו רבים מחברי הוועדה, אני רוצה שזה כן יצליח.

סתיו שפיר: למה פיילוט?

סתיו שפיר: זה נקבע כהסדר מול בית המשפט.

משה גפני: אני עכשיו מדבר על הנושא של משרד התרבות, ובואי נעזוב רגע את בית המשפט.

משה גפני: אני מדבר על ההסדר עם משרד התרבות.

משה גפני: השרה אמורה להגיע לכאן, למסור דין וחשבון כספי.

משה גפני: אנחנו קבענו את העניין הזה.

משה גפני: אגב, זה גם מופיע בנוהל של ההעברות, אבל זה מופיע מאוד בצמצום ואנחנו הרחבנו אותו.

משה גפני: הציע מיקי רוזנטל להרחיב את העניין, עשינו ניסיון עם משרד התיירות, היה יותר מוצלח, גם הגיע מאוחר, אבל היה יותר מוצלח.

משה גפני: היום לא הגיע בכלל לפי מה שאני מבין, אפילו הבוקר זה לא הגיע.

משה גפני: נצטרך לעשות חשבון עם כל הדבר הזה, איך אנחנו מחייבים את המשרדים להביא את החומר בטרם מתקיימת הישיבה.

משה גפני: אני רוצה להגיד לחבר הכנסת מיקי לוי לגבי הקפדה על ביקורת, אבל גם אצלנו פה מקפידים, אין דבר שהולך לאיבוד, אנחנו לא מפסיקים.

משה גפני: עם ערבה מיינס אני לא מתכוון להפסיק.

משה גפני: אנחנו נקיים דיון.

משה גפני: המצב הוא פשוט נורא ואיום.

משה גפני: היה אצלי שי באב"ד לפני כמה ימים.

משה גפני: הוא אמר שהיו לו צעקות גדולות במשרד.

משה גפני: היועצים המשפטיים או היועצות המשפטיות של משרד הכלכלה – אנחנו נצטרך לברר את זה – אמרו שאי אפשר להעביר את הכסף.

משה גפני: אם אי אפשר להעביר את הכסף, אמרתי לו: היו צריכים להגיד את זה, מתי שאישרנו את ששנסקי 2, יכול להיות שלא היינו מאשרים בכלל.

מיקי לוי: או עושים תיקון בחקיקה.

משה גפני: כן.

מיקי רוזנטל: נכון, אמרנו שלא נכלול את זה בששינסקי מתוך איזה הבטחה שאנחנו נסייע להם.

משה גפני: היה סיכום מפורש, זאת די הולכת שולל של הוועדה.

משה גפני: הוועדה אישרה, מכיוון שהיא סברה שצריך לאשר את ששנסקי, את ששנסקי 2 במקרה הזה, אבל הוועדה סברה שערבה מיינס לא צריכה להיכלל בתוך העניין.

משה גפני: היתה כאן התחייבות, שהיא לא תיכלל, והיא תקבל את התקציב שלה.

משה גפני: פתאום, אני לא מדבר על זה שכבר חלק מהנוכחים כאן היו בישיבה שהיתה ישיבה סגורה יחד עם מנכ"ל משרד ראש הממשלה ומנכ"ל משרד האוצר.

משה גפני: היתה מחלוקת ביניהם כמה כסף צריך להעביר, זאת היתה מחלוקת די מביישת.

משה גפני: יושבים שני נציגים בכירים של הממשלה וכל אחד אומר דבר אחר לגבי התקציב, שצריך להעביר לערבה מיינס, אבל לפחות החלק הזה של משרד האוצר פתאום באים ואומרים לנו: לא, הייעוץ המשפטי אומר שאי אפשר להעביר.

משה גפני: אם אי אפשר, היה צריך להגיד את זה בשעה שאישרנו את ששנסקי 2.

משה גפני: אני כנראה אקיים דיון על העניין הזה.

משה גפני: אני אבקש שיבואו המנכ"לים, שיבואו היועצים המשפטיים, שיסבירו מה הסיפור הזה.

משה גפני: על כל פנים, אני עוד לא החלטתי מה אני עושה עם הדבר הזה.

משה גפני: אני מרגיש פגוע – אני מרגיש פגוע בשם הוועדה, אני מרגיש פגוע בשמי.

בצלאל סמוטריץ': ממה אני אמור להיפגע?

משה גפני: אתה לא אמור להיפגע, אתה תעמוד מהצד, ואם אני אומר שנפגעתי, תיפגע גם...

משה גפני: המציאות הזאת, שבה אנשים בכירים בחלק השלטוני נותנים התחייבות לכנסת, לוועדת הכספים, ולא מקיימים אותה, רק בגלל שהיועץ המשפטי או היועצת המשפטית אומרים שאי אפשר לעשות – אי אפשר לנהל ככה מדינה, אי אפשר לנהל ככה עניין, ונראה מה אנחנו עושים.

עודד פורר: גפני, אנחנו לא צריכים להיפגע.

עודד פורר: אם מישהו עושה משהו, אתה יודע, יש מדיניות, צריכה להיות מדיניות שעושים משהו – יש תגובה.

עודד פורר: אנחנו לא צריכים להיפגע, אני חושב שזאת לא פעם ראשונה שאתה נפגע מאז תחילת הקדנציה.

מיקי רוזנטל: לא, זה גם לא אישי.

עודד פורר: זה מה שאני אומר, אנחנו לא צריכים להיפגע, אם משהו קורה לא בסדר.

משה גפני: הבנתי.

משה גפני: זה נעשה בעבר וזה ייעשה גם בעתיד.

משה גפני: בסדר, החלק הזה הוא חלק בעייתי.

משה גפני: עכשיו אני רוצה לדבר לגבי ההעברות.

משה גפני: אנחנו לא עשינו העברות זמן רב.

משה גפני: אני לא רציתי להביא העברות.

משה גפני: אגב, אם שמתם לב, גם לא הבאתי את הקיצוץ הרוחבי.

משה גפני: יש קיצוץ רוחבי, שנמצא כבר זמן רב מאוד, והוא אושר כבר לפני מספר חודשים.

משה גפני: לא הבאתי אותו, מכיוון שאני לא למדתי אותו, זאת אומרת:

משה גפני: אני לא למדתי איך מעבירים כסף פתאום לדברים שמשרד האוצר חפץ ביקרם ופה פתאום מקצצים בכל המשרדים.

משה גפני: משהו לא מסתדר לי.

משה גפני: יכול להיות שזה בגלל שלא למדתי ליבה, אבל במתמטיקה זה לא מסתדר.

מיקי רוזנטל: קיצוץ נטו קוראים לזה, נטו קיצוץ.

רחל עזריה: לדעתי זה קיצוץ ברוטו, אפשר לבדוק.

רחל עזריה: קיצוץ טרה.

משה גפני: אבל מה שהיה צריך לעשות כדי להביא קיצוץ, היה צריך להביא תכנית.

משה גפני: היה צריך להביא תכנית, היה צריך להגיד: התכנית אומרת שהאזרחים מקבלים א', ב', ג', ד' וזה בסדרי עדיפויות מהמדרגה הראשונה, ולכן צריך לעשות פעולות, או להוריד תקציב במקומות מסוימים, או צריך להביא כסף בעקבות העלאת גביית המסים, או לקצץ קיצוץ רוחבי.

משה גפני: היינו מקבלים החלטה מושכלת, כללית, לא מן דבר כזה שפתאום עם פינצטה אתה מקבל קיצוץ רוחבי.

משה גפני: אני לא הצלחתי עוד להבין, עד שאני לא אבין, אני לא אביא את זה, ומישהו יצטרך להסביר לי, כדי שאני אוכל להסביר לחברים.

משה גפני: אני לא יודע מה להסביר בקיצוץ הרוחבי, מה להגיד לחברי הוועדה, למה הקיצוץ הרוחבי הזה מתקיים.

משה גפני: יש העלאה מאוד משמעותית, שאנחנו מברכים עליה, בהכנסות למדינה.

משה גפני: יש מצב שבו יש יתרת עודפים בכל הנושא הזה של קופת המדינה, אז למה צריך לקצץ קיצוץ רוחבי?

משה גפני: עד שאני לא אבין את זה, אני לא אביא את זה לוועדה.

משה גפני: לכן ההצעה לסדר בעניין של הקיצוץ הרוחבי, כרגע לא עומדת על סדר-היום, לא היום ולא ביום רביעי.

בצלאל סמוטריץ': אבל הבעיה עם זה – זה לא הקיצוץ, הבעיה עם זה שיש שם המון תקציבים שצריכים לעבור שלא עוברים.

מיקי רוזנטל: לא לא - - -

בצלאל סמוטריץ': תביא רק את התקציבים, אבל אל תביא את הקיצוץ.

מיקי רוזנטל: למה לקצץ?

מיקי רוזנטל: יש עודפי תקציב, למה לקצץ?

מיקי רוזנטל: מה קרה?

בצלאל סמוטריץ': לא הבנת, אני נגד.

מיקי רוזנטל: מה פתאום לקצץ?

מיקי רוזנטל: אל תתחיל ככה, הפוך.

בצלאל סמוטריץ': אני רוצה לא לקצץ.

מיקי רוזנטל: הו, בצלאל, תתחיל עם זה.

מיקי רוזנטל: הבעיה היא שכשהכול תקוע - - -

משה גפני: בצלאל, אני אתן לך לדבר, אבל חכה.

משה גפני: אין בעיה, אנחנו יכולים להיות כאלה שהולכים לטיול, אולי לאילת, לחוף החדש שסידרו שם, ופה הם יעשו מה שהם רוצים, הם יביאו העברות, קיצוצים והעברות בתוך הקיצוצים ואנחנו לא נוכל לעשות כלום.

משה גפני: בסדר, זה גם טוב, ניסע לאילת, זאת תכנית.

מיקי רוזנטל: נטו, נטו חוף...היית?

רחל עזריה: זה ברוטו חוף, כבר דנו על זה.

רחל עזריה: ..

מיקי רוזנטל: החוף היה צריך להיקרא על שם גפני, וכחלון - - -

משה גפני: מיקי זוהר, רצית להגיד משהו.

משה גפני: אני באמצע ההסבר, אבל תדבר בקצרה.

מכלוף מיקי זוהר: ראיתי את הבקשה לקיצוץ של 1.4 מיליארד שקל.

מכלוף מיקי זוהר: ראיתי שהצדיקו את הקיצוץ הזה בכספים הקואליציוניים - - -

משה גפני: איך שאמרת "כספים קואליציוניים" - - -

עודד פורר: כספים קואליציוניים וביטן נכנס.

מכלוף מיקי זוהר: שמעתי שההצדקה לקיצוץ הזה, חלק מההצדקות לקיצוץ הזה, בהתאם לאופן בו אגף התקציבים רצה להציג את זה, זה להסכמים הקואליציוניים שנעשו עם חברי הקואליציה, בסדר גודל של 30 מיליון שקל.

משה גפני: כן, סכום קטן מאוד באופן יחסי.

מכלוף מיקי זוהר: כן, אבל זו הצדקה, איך ישכנעו אותנו להצביע בעד הקיצוץ?

משה גפני: בסדר, את זה אמר בצלאל.

מכלוף מיקי זוהר: הרי הרעיון הוא באמצעות כספים קואליציוניים.

מכלוף מיקי זוהר: הגעתי היום בבוקר כדי לומר שאני אצביע נגד הקיצוץ.

מכלוף מיקי זוהר: אני לא בעד הקיצוץ הזה, אני חושב שהוא קיצוץ לא טוב, ולכן אני מתכוון להתנגד אליו ולעשות כל שביכולתי באמצעות הכלים הפרלמנטריים שלי, הקואליציוניים שלי והפוליטיים שלי, כדי שהקיצוץ הזה לא יעבור בוועדת הכספים.

משה גפני: דוד, אתה ידעת שזה מה שהוא הולך להגיד?

מכלוף מיקי זוהר: לא, אבל אני לא מתאם אתו דברים, בזמן האחרון הפסקנו לתאם – אבל אנחנו נחזור, אנחנו חוזרים לתאם.

דוד ביטן: הוא צריך כותרת, אז הוא אומר, מה אני אעשה.

מכלוף מיקי זוהר: לא לא לא, זו לא כותרת חברי חבר הכנסת ביטן, זאת לא כותרת, זו אמירה.

דוד ביטן: אני תומך ביושב ראש.

מכלוף מיקי זוהר: אז גם אני תומך ביושב ראש הוועדה, לדעתי גם הוא לא תומך בקיצוץ.

מכלוף מיקי זוהר: אני קודם כל מודה לאגף התקציבים, שבאמת הזכירו את סיבות הקיצוץ וציינו בצורה ברורה שהם רוצים לקצץ בשבילי ובשביל חבריי לקואליציה, אבל אנחנו מוותרים על זה, והם יכולים לקחת חזרה גם את הכספים הקואליציוניים אם הם רוצים.

סתיו שפיר: מעולה.

<קריאה: זו כותרת.

מכלוף מיקי זוהר: אנחנו לא מוכנים לעשות את הקיצוץ הזה בשביל שום מחיר בעולם, ולכן אנחנו מודים להם מראש על ההבנה וההתחשבות, אבל אנחנו עומדים על עקרונותינו.

רחל עזריה: גפני, גם אתה מוכן להחזיר את כל ההטבות שניתנו לחרדים בקדנציה הזאת?

משה גפני: לא, אני לא מוכן להגיד שום דבר בהצהרות.

דוד ביטן: אם תחזירי את ה-460 שקיבלת, הוא מוכן.

רחל עזריה: 230 להארכת חופשת לידה, אתה רוצה לבטל הארכת חופשת לידה?

רחל עזריה: רק שאני אוודא.

רחל עזריה: אתה רוצה לבטל הארכת חופשת לידה, ביטן?

דוד ביטן: איך הגעתם לכספים הייחודיים?

מכלוף מיקי זוהר: אגף התקציבים מצדיקים את הקיצוץ בכספים הקואליציוניים.

דוד ביטן: זו חוצפה, ככה אתם אומרים באמת?

מכלוף מיקי זוהר: הם אומרים: אנחנו צריכים לקצץ בגלל הכספים הקואליציוניים.

דוד ביטן: אתם לא מתביישים?

מכלוף מיקי זוהר: אתה מבין למה אני אומר את מה שאני אומר?

משה גפני: גברתי רחל עזריה, אמרתי בישיבה אצל רז נזרי לפני - - -

דוד ביטן: שיחזירו את ה-430 - - -

משה גפני: אני אוציא את שניכם, זה לא מרכז ליכוד פה.

משה גפני: עם כל הכבוד, המדינה שייכת לשר האוצר ולא לכם, תהיו בשקט...

משה גפני: אני מבקש לענות לחברת הכנסת רחל עזריה.

מיקי רוזנטל: אבל אתה עוד לא ענית לנו.

משה גפני: אתה חושב שאני אשאיר אתכם בלי לענות?

משה גפני: לפני שבועיים היתה ישיבה אצל רז נזרי, המשנה ליועץ המשפטי לממשלה, זה מופיע בפרוטוקול שאמרתי באופן חד משמעי: אצלנו הכספים הקואליציוניים הולכים לסעיפי תקציב, חינוך וכל מה שנלווה לעניין, ששם אנחנו מופלים לרעה.

משה גפני: אמרתי שאני מוותר על הכספים הקואליציוניים, לא יהיה יותר תקציב במדינת ישראל, שיהיו בו כספים קואליציוניים של יהדות התורה.

משה גפני: אמרתי, הכול ייכנס בבסיס התקציב, מה שראוי שייכנס – ייכנס.

משה גפני: מה שלא ראוי שייכנס, שלא ייתנו כספים קואליציוניים.

רחל עזריה: הבטחת הכנסה לאברכים זה מוגדר - - -?

משה גפני: את רוצה להיכנס אתי לפרטים?

משה גפני: נטו משפחה גם לא ראוי.

רחל עזריה: באמת לא ראוי?

משה גפני: לא, תיכף אני אסביר גם למה, עם כל הכבוד.

רחל עזריה: זה דווקא מאוד ראוי.

משה גפני: אני נותן לכם את הכוח כדי לעשות פוליטיקה ובחירות, ואת עוד באה לספר לי פה על הבטחת הכנסה, על כמה אברכים.

רחל עזריה: שיעור תעסוקת נשים קפץ - - -

משה גפני: מאה אחוז, תני לי לענות, אל תיכנסי באמצע.

משה גפני: את באמת דואגת לכל החלשים ולמסכנים ולחופשת לידה והכול - -

רחל עזריה: ולהורים לילדים - - -

משה גפני: - - עד שזה מגיע לסטודנטים.

משה גפני: כשעשינו את זה בחוק של הבטחת הכנסה, את נגד.

משה גפני: אני רוצה לומר לכם לגבי העניין הזה, לא יהיה תקציב, אני רוצה שזה יהיה בבסיס.

משה גפני: מה שלא ראוי שיהיה בבסיס, שלא יהיה, מי מתנגד לזה?

משה גפני: מתנגד לזה אגף תקציבים.

משה גפני: הוא רוצה להחזיק אותי עם כספים קואליציוניים כל הזמן, רק הוא לא מצליח.

<קריאה: לא רק אותך.

משה גפני: אבל אצלי זה לא הולך לו.

דוד ביטן: לא הולך לו כלפי אף אחד, אבל אם זה הנימוק שהם נימקו, כרגיל, זאת חוצפה.

מכלוף מיקי זוהר: למה אני אומר את מה שאמרתי?

מכלוף מיקי זוהר: סתם אמרתי?

דוד ביטן: הם כל הזמן משקרים, זה איום ונורא.

מכלוף מיקי זוהר: אנחנו אשמים - - -

משה גפני: אבל מיקי, אני באמצע רשות דיבור.

דוד ביטן: זה שקר.

משה גפני: דוד, מה זה פה עם הליכוד הזה?

מיקי לוי: אני אגן עליהם.

משה גפני: ואז הודעתי, זה מופיע בפרוטוקול ונדמה לי אפילו שזה מופיע בהחלטה - - -

דוד ביטן: הם משקרים.

משה גפני: דוד, אני באמצע הדיבור.

דוד ביטן: יש לך דז'ה וו כל פעם שהיית סגן שר אוצר.

דוד ביטן: ..

משה גפני: דוד.

משה גפני: כשאישרתי פה את בקשות משרד האוצר, לא ידעתי, למשל כשעשינו נקודת זיכוי לילדים או דברים מהסוג הזה, לא ידעתי - - -

דוד ביטן: מה זה רלוונטי?

משה גפני: דוד, זה מפריע.

דוד ביטן: - - -

משה גפני: - - לא ידעתי שאחרי זה – זה יהיה בתעמולת בחירות ברחובות.

משה גפני: אם זה בתעמולת בחירות ברחובות, אני גם צד בעניין, בלעדיי זה לא היה עובר.

רחל עזריה: אתה רוצה גם - - -

משה גפני: אל תעני לי, אני עשיתי כל מאמץ על מנת שכל הנושאים הללו שאתם מגדירים אותם כנטו משפחה, יעברו כאן, ועברו פה אחד.

מיקי לוי: זה רק לשנתיים בהוראת שעה, לא נתתם להכניס את זה לחוק.

משה גפני: אל תפריעו לי, ועברו פה אחד.

משה גפני: אני אתן לך עוד דוגמה.

משה גפני: אנחנו דנו על קצא"א, דנו על זה כבר לפני 10 או שמונה חודשים.

רחל עזריה: נכון.

משה גפני: דרשנו שהחוף שנמצא שמה בקצא"א, יעבור לעיריית אילת.

רחל עזריה: וישבנו בחדר - - -

משה גפני: לא, זה היה הרבה קודם.

רועי פולקמן: גפני, אבל מה הטענה שלך?

משה גפני: אין לי טענה.

רועי פולקמן: אחלה - - -

משה גפני: רק אל תפריעו לי.

רועי פולקמן: זה פשוט ממלכתי.

משה גפני: רק אל תפריעו.

מיקי לוי: כולה לשנתיים - - -

משה גפני: מיקי, העברתי את זה, לא שאלתי אותך מה זה, אני עשיתי את זה, לא אתה.

רועי פולקמן: ברור, אבל זה ממלכתי.

משה גפני: אז תהיה בשקט, אז תירגע.

רחל עזריה: אחד הדברים הכי חשובים.

רחל עזריה: זה מאפשר להורים להתפרנס בכבוד.

רועי פולקמן: אין קואליציה ואופוזיציה, "נטו משפחה" זה ממלכתי, גם לחרדים, גם לחילוניים, אבל זה ממלכתי.

רועי פולקמן: כשזה סקטוריאלי – זה הכול.

משה גפני: שמונה חודשים היתה החלטה כאן בוועדה, שהחוף הזה עומד ריק המון שנים, ולכן צריך להעביר אותו לעיריית אילת לעניין הזה.

משה גפני: אמרנו אז שאם חוק קצא"א יבוא לכאן, נקבל החלטה בחוק.

משה גפני: זה עבר לאבי דיכטר, עבר לוועדת החוץ והביטחון קצא"א, ואז הוא בא אלי ואמר לי: אני לא יכול להעביר את קצא"א, אני לא יכול להעביר בוועדת החוץ והביטחון, אני מבקש ממך, אתם יותר מיומנים כאן בעניין, תעבירו את חוק קצא"א.

משה גפני: עברנו מסע ייסורים נוראי מבחינת הישיבות בוועדה, בגלל שכל רגע מגיע נציג אחר של הממשלה ואומר הפוך.

משה גפני: לא שהוא אומר הפוך מהחבר שלו, הוא אומר בערב הפוך ממה שהוא אמר בבוקר, זה פשוט לא להאמין.

דוד ביטן: רגע, אני אפסיק אותך שנייה, יש בעיה אחת רצינית.

דוד ביטן: פנתה אלי משפחה שקיבלה את הכסף של "נטו משפחה" ואמרה: למה קיבלתי את זה בברוטו?

רחל עזריה: כבר דיברנו על זה, טרה.

דוד ביטן: הם קיבלו את זה בברוטו, לא בנטו.

רחל עזריה: הם לא קיבלו את זה בברוטו, זה נקודות זיכוי, אין את זה בברוטו.

רחל עזריה: הם התבלבלו עם ההבראה...

משה גפני: בסופו של דבר, אנחנו קואליציה ואופוזיציה, העברנו את חוק קצא"א לטובתה של מדינת ישראל, עם כל הבעיות הכרוכות בכך, אלה שגלויים ואלה שכמובן נשארו חסויים עם כל מה שנלווה לעניין הזה.

דוד ביטן: לא מתחשבים ביושב ראש הוועדה, בפרסומים.

דוד ביטן: ..

מיקי רוזנטל: גפני ואני העלינו את זה, נלחמנו על החוק הזה, וכחלון הולך לגזור קופון על זה.

רועי פולקמן: - - -

מיקי רוזנטל: יש גבול לחוצפה.

מיקי רוזנטל: תאמין לי, יש גבול.

מיקי רוזנטל: אני מכבד אותך פולקמן, יש גבול, לא מזמינים אותנו.

מיקי רוזנטל: הוועדה עשתה זה, זה חצוף.

רועי פולקמן: כששר התחבורה - - -

מיקי לוי: חופים במדינת ישראל זה שר הפנים, אם כבר מדברים.

מיקי רוזנטל: - - - חצוף אני אומר לך ואני אומר שזה לא בסדר.

מיקי רוזנטל: אני אומר לך, ואני לא בן-אדם שנאבק על קרדיט, זה לא בסדר.

רועי פולקמן: זה מעגלים שונים.

רועי פולקמן: כביש 1 ירושלים לדוגמה.

מיקי רוזנטל: לא מעגלים - - -

משה גפני: אני מבקש להשלים.

משה גפני: אנחנו בחוק הזה, שהיה קשה להעביר אותו בגלל חילוקי הדעות בתוך הממשלה ובין האנשים בינם לבין עצמם, יש למשל איש בכיר אחד במערכת הביטחון, שהגיע לוועדה בשעה 10:30, אמר את מה שאמר, שהאמירה שלו היתה מאוד חשובה לנו, לאחר שהוא קיבל כנראה נזיפה – אני לא בטוח בזה, כיוון שזה לא היה בוועדה – הוא בא למחרת ואמר ההפך ממה שהוא אמר יום אתמול.

משה גפני: עצובה מאוד תמונת המצב הזאת.

דוד ביטן: ב-10 שנים זה - - -

מיקי לוי: ביטן, אני מגן עכשיו על זכותו של היושב ראש.

משה גפני: אנחנו עמדנו על כך שבתוך החוק יהיה סעיף שאומר כדלהלן – כך כתוב בחוק קצא"א שאנחנו העברנו, אף אחד לא ביקש את זה מאתנו – אנחנו כתבנו בחוק שהחוף שעליו מדובר, הגדרנו בדיוק את החוף שעליו מדובר בחוק, יעבור לעיריית אילת לשימוש, נדמה לי שזה היה חוף צוללנים.

מיקי רוזנטל: שני חלקים, חלק צוללנים וחלק - - -

משה גפני: לא, לא נכנסנו לעניין הזה, אמרנו שזה ציבורית נכנס לשם.

משה גפני: זאת לא סלילת כביש או בניית גשר, לא, זה חוק שנעשה כאן, קואליציה ואופוזיציה, גם אתה היית שותף לעניין הזה.

רועי פולקמן: אני לא מבין את האירוע, אתה מרגיש מקופח?

משה גפני: אני לא מרגיש שום דבר, אני חושב שזה מעשה לא הגון.

משה גפני: כאשר מדובר על זה שסידרנו את החוף, לא אומרים כלום על ועדת הכספים.

משה גפני: זה לא שר האוצר עשה את זה, זה לא ראש הממשלה עשה את זה, זה לא פקיד כזה או אחר עשה את זה.

משה גפני: אנחנו עשינו את זה פה, אנחנו, אף אחד לא ביקש.

רועי פולקמן: תודה.

משה גפני: על לא דבר.

בצלאל סמוטריץ': היה כאן משהו לא ראוי, הלכו וגזרו סרטים.

בצלאל סמוטריץ': זה לא אנחנו, זה גפני ומיקי, היה ראוי שיפרגנו להם.

מיקי רוזנטל: בישורת האחרונה - - -

מיקי לוי: החופים בכלל שייכים לשר הפנים, על מה אתם מדברים?

מיקי רוזנטל: לא, אבל מאיפה זה התחיל?

מיקי לוי: האחריות של החופים של שר הפנים.

משה גפני: ברגע שיגיעו אלינו בקשות של משרד האוצר, אנחנו צריכים להחליט האם זה באמת לטובת המדינה, האם זאת באמת תמונת המצב, או שזה חלק ממערכת בחירות – שאני תומך בה דרך אגב.

משה גפני: אבל לא עושים דבר כה באמצע קדנציה.

יצחק וקנין: יש פה איזה תמימות, ממתי היו שלטי חוצות שנתיים לפני הבחירות?

משה גפני: אף פעם.

רחל עזריה: בסדר, אז זה לא שנתיים לפני.

יצחק וקנין: אנחנו בבחירות.

רועי פולקמן: מתי היה "נטו משפחה"?

רועי פולקמן: עכשיו יש.

מיקי לוי: אבל זה רק לשנתיים, מה תעשו בעוד שנתיים?

מיקי לוי: מסכן שר האוצר הבא, מאיפה תביאו את הכסף?

מיקי לוי: אז למה לא עשיתם את זה בחקיקה?

מיקי לוי: למה זה בהוראת שעה?

מיקי לוי: למי אתם מספרים את הסיפורים האלה?

משה גפני: מיקי, הסתיים החלק הפילוסופי.

דוד ביטן: מה, עד עכשיו סתם היה דיון?

משה גפני: לא, החלק הפילוסופי, אנשים באו בטענות.

משה גפני: למה, אין לך טענות?

דוד ביטן: יש לי.

משה גפני: אז מה, אני יכול למנוע מאנשים שיש להם טענות?

סתיו שפיר: גפני, אני מציעה שגם אתה תתלה שלטים של "נטו גפני" וזהו, נסגור את הסיפור.

דוד ביטן: לא, זה ברוטו, לא נטו.

משה גפני: אמר לי אתמול מישהו בכיר במדינה, בכיר: מה שאנחנו רוצים, שתפסיק להיות ממלכתי.

משה גפני: אני לא אשים שלטים באמצע קדנציה, כשאנחנו עובדים פה על הנושא של דברים ענייניים.

רועי פולקמן: גפני, ממלכתיות זה במעשים, לא בדיבורים.

רועי פולקמן: ממלכתיות עושים במעשים, לא בדיבורים.

רועי פולקמן: הבעיה היא לא הדיבורים, הבעיה עם המעשים.

רועי פולקמן: אז אם עושים דברים שהם לא לעם ישראל, ויש הרבה כאלה, גם שלך - - - שלטים על מס הכנסה שלילי.

משה גפני: אבל אין לך מה לצעוק, הוא רוצה באמת שאני לא אהיה ממלכתי.

רועי פולקמן: כשעושים משהו סקטוריאלי, אז אפשר לשים שלטים על נושאים ספציפיים.

רועי פולקמן: כשעושים משהו ממלכתי, זה מצוין.

רועי פולקמן: לכן זה לא בדיבורים, זה במעשים – הממלכתיות.

רועי פולקמן: נכים, אתה מוביל ארבעה מיליארד שקלים, אתה עומד בפרונט של זה.

דוד ביטן: 4.12.

רועי פולקמן: יפה מאוד, כסף של מדינת ישראל, וכולנו גאים בזה מאוד.

דוד ביטן: אתה שומע?

דוד ביטן: אני גם הולך לפרסם, אנחנו נעשה מודעה אחת בתל אביב של כל חברי ועדת הכספים ביחד, אני לא צוחק...

דוד ביטן: אם אני לא עושה, אל תקראו לי דוד ביטן.

דוד ביטן: .. שבוע ימים, כל המדינה תדבר על זה...

דוד ביטן: ולידך אני כותב סגן שר האוצר.

דוד ביטן: ..

מיקי לוי: אבל זה החבר שלך דודי אמסלם כל הזמן אמר: הנה, אתה היית סגן שר האוצר, אתה יודע.

דוד ביטן: פנתה אלי איזו משפחה: כחלון אומר נטו וקיבלתי את זה ברוטו.

דוד ביטן: .. ואלה, אני מביא איזה צלם ואני עושה את זה, אל תדאגו...

דוד ביטן: רק תגידו איפה זה יהיה, זה רק שלט אחד.

דוד ביטן: ..

משה גפני: דוד, אתה מפריע לי.

משה גפני: תגידו לי מתי אני יכול להמשיך.

משה גפני: אני ישבתי עם אגף התקציבים וביקשתי – אני אמשיך לדבר, בגלל שאני מביא את ההעברות עכשיו להצבעה.

דוד ביטן: איזה העברות?

משה גפני: העברות שיש על סדר היום.

סתיו שפיר: אחרי הדיון החשוב שהיה עכשיו, אתה לא יכול להביא את ההעברות - - -

משה גפני: יש משרדים שלא נוגעים לאגף התקציבים, שמחכים כבר חודשים ולא יכולים לעבוד.

מיקי לוי: אני גם רוצה לשמוע את הייעוץ המשפטי, אם הצליחו - - -

משה גפני: יש עשרות רבות של העברות, עשרות רבות של עודפים, אני לא מדבר על הקיצוץ הרוחבי שמתעכב הרבה זמן.

משה גפני: אמרתי כדלה

משה גפני: לן שאני מבקש על פי הנוהל להביא, ואני אתמול גם קבעתי אצלנו פה בוועדה, מה שעומד בנוהל להביא היום לדיון ולהצבעה.

משה גפני: מה שלא עומד בנוהל, וזה שרות רבות נוספים, יידחה ליום רביעי, ומה שלא יעמוד בנוהל ביום רביעי, יידחה לשבוע הבא.

משה גפני: יש לי את הזמן לזה, אני לא הולך לפגוע במשרדים.

משה גפני: יבוא מישהו ויגיד שהוא רוצה דיון מיוחד על משרד מסוים, אנחנו נעשה את זה, אבל אני לא יכול לעכב, שעל הגב שלי יהיו משרדים שלא יכולים לתפקד.

משה גפני: לא יהיה דבר כזה.

משה גפני: לכן יש היום מספר העברות שעומדות בנוהל.

משה גפני: ביקשתי ממנהל הוועדה לא להפיץ בין חברי הוועדה העברות או הסברים, שלא עוברים את הלשכה המשפטית, שאנחנו עומדים בנוהל.

משה גפני: אני לא רוצה שמישהו יקום כאן ויאמר שיש דברים שלא עומדים בנוהל.

משה גפני: לכן, מה שיעמוד לדיון או להצבעה, זה אותן העברות ועודף אחד שהיה עוד מהסיבוב הקודם, שעומד בנוהל.

משה גפני: נקיים בהם את הדיון ונצביע.

משה גפני: אני מבקש גם מחבריי לאופוזיציה – אני אאפשר, אבל אי אפשר כל היום על הנושא הזה, כבר אין לנו את הזמן אפילו להצביע.

דוד ביטן: חצי שעה בזבזנו על דברים אחרים.

משה גפני: ואז אני אבקש להביא את הנושאים הללו לדיון עכשיו ולהצבעה.

מנואל טרכטנברג: אדוני היושב ראש, הערה אחת בקצרה, זה לא רק עניין של עמידה בנוהל במובן הטכני הצר.

מנואל טרכטנברג: אפשר לעמוד בנוהל ולא להבין כלום.

מנואל טרכטנברג: הרי זה לא עניין טכני לעשות וי וי וי על הנוהל.

מנואל טרכטנברג: אני רוצה להתייחס לזה במלוא הרצינות ובכובד ראש.

משה גפני: בסדר גמור, יש פה נציגי המשרדים והם יסבירו.

משה גפני: אני לא צריך להסביר את זה.

מנואל טרכטנברג: כשמדובר בעמידה בנוהל, זה כדי שנוכל להבין על מה מדובר.

משה גפני: בסדר, בשביל זה נציגי המשרדים כאן, הם צריכים להבהיר ולהסביר, איפה העודף הראשון שנשאר מהפעם הקודמת.

בצלאל סמוטריץ': גפני, יש העברות שכן הופצו לנו בשבוע שעבר ובכל זאת לא נמצאות כאן היום.

משה גפני: אמרתי לא להפיץ הכול, אפילו גם בלי ההחלטה אם יש דברי הסבר מלאים, ומכאן ואילך לא יופצו יותר.

בצלאל סמוטריץ': אבל אני שואל איך אני יכול לדעת.

משה גפני: ההעברות עליהן אתה מדבר, דבר אתנו, אני אגיד לך מה הבעיה.

משה גפני: אין העברה שעומדת בנוהל שלא נמצאת כאן, צריך לעמוד בנוהל, לכן אנחנו נקיים עכשיו ישיבות ברצף.

בצלאל סמוטריץ': ולמה אחרי כל כך הרבה זמן לא עומדים בנוהל?

משה גפני: לא יודע.

משה גפני: אה, לא הסברתי, אתם משגעים לי את השכל, אני ישבתי עם אגף תקציבים.

משה גפני: ביקשתי מהם שלא רק הם יתנו את דברי ההסבר, אלא גם המשרדים הרלוונטיים.

בצלאל סמוטריץ': היתה פה מלחמת עולם על זה.

משה גפני: המשרדים הרלוונטיים נותנים יותר.

בצלאל סמוטריץ': סיכמתם?

משה גפני: לא סיכמנו, אין את זה בנוהל.

בצלאל סמוטריץ': לא, האוצר לא הסכים אז.

משה גפני: רגע, יש בנוהל דברי הסבר.

משה גפני: באו אגף התקציבים, מאמיר לוי, יעל מבורך וכולם, ואמרו: אנחנו יודעים לתת דברי הסבר כמו המשרדים, אנחנו ניתן את דברי ההסבר.

משה גפני: הם נימקו את מה שנימקו, אני לא הולך להעלות את זה כאן, ואנחנו עכשיו בניסיון עם הנושא הזה.

עודד פורר: אבל התנאי היה שנציג המשרד יהיה בוועדה.

משה גפני: נציג המשרד יהיה בוועדה, זה ברור, זה בנוהל, אבל אגף התקציבים אומר:

משה גפני: אני יכול לתת את דברי ההסבר כמו המשרדים, לא כתוב בשום מקום שאני מנוע מלתת את דברי ההסבר.

משה גפני: אנחנו עכשיו בפיילוט כזה, בגלל שבינתיים דברי ההסבר שהם נותנים הם טובים, הם לא דברי הסבר לא טובים.

משה גפני: הם דברי הסבר מלאים ונציגי המשרדים נמצאים כאן.

סתיו שפיר: גפני, אני רוצה לבקש ממך בקשה.

סתיו שפיר: כשאנחנו ישבנו פה בדיוני התקציב, התחייב בפני הוועדה מנכ"ל משרד האוצר, שי באב"ד, בעקבות עשרות פניות שהוא קיבל ממני וגם ישיבות בוועדת השקיפות בנושא ובדיקות כאן בוועדה, שהם יחזירו תשובה בעניין של פתיחת מערכת מרכב"ה.

משה גפני: את מעלה את זה באופן קבוע.

משה גפני: היות ואני לא מעסיק את שי באב"ד בטלפון, אני לא יודע לענות לך.

סתיו שפיר: אני יכולה רק להשלים את הדברים?

סתיו שפיר: אני המתנתי עכשיו שלושת רבעי שעה כשעשיתם את - - -

משה גפני: שבוע אני מחפש אותו, הוא לא עונה לי.

משה גפני: אני לא יודע לענות לך, תדברי אתו.

סתיו שפיר: אני יכולה לסיים?

משה גפני: כן, את אומרת את זה כל הזמן, כאילו אני אחראי על שי באב"ד.

סתיו שפיר: נכון, יש לכך סיבה.

משה גפני: אני כבר משיג יותר מהר את ראש המטה שלו.

סתיו שפיר: אתה נורא אנרגטי היום, גפני, תן שנייה לסיים.

סתיו שפיר: אם לחברי הכנסת של הוועדה תהיה גישה ישירה למערכת מרכב"ה ואנחנו נוכל לראות את תוצאות המדינה במעקב ממש יום יומי, ייפתרו פה כל כך הרבה סיפורים בעייתיים - -

משה גפני: אני בעד.

סתיו שפיר: - - להעברות התקציביות ומחוץ להעברות התקציביות.

סתיו שפיר: להזכירך, בשנים האחרונות אנחנו כבר חשפנו עשרות פעמים מטעויות ועד שקרים של ממש וסיפורי שחיתות בעבירות שהתגלגלו בסוף ליעדים שהם לא היעדים שנמסרו לוועדה, בלי פיקוח, מקומות שאחר כך בית המשפט והמשטרה נאלצו לחקור אותם.

סתיו שפיר: פתיחה של מערכת מרכב"ה לחברי הכנסת זה דבר - -

משה גפני: אבל זה לא בידיים שלי, מה את מבקשת ממני?

סתיו שפיר: בוודאי שזה בידיים שלך.

סתיו שפיר: ישב פה מנכ"ל משרד האוצר, וגם ישב פה - -

משה גפני: אבל אני לא משיג אותו בטלפון.

סתיו שפיר: - - וישב פה גם ראש אגף תקציבים והבטיחו לוועדה שהם ימסרו לי תשובה בעניין הזה כבר לפני יותר מחצי שנה, גפני.

סתיו שפיר: יותר מחצי שנה.

סתיו שפיר: החשכ"לית לשעבר סירבה באופן שיטתי להגיע לוועדה לדבר על זה.

משה גפני: אני דיברתי איתה.

סתיו שפיר: הם לא מעבירים את המידע.

סתיו שפיר: בסופו של דבר, הם ענו על מכתב, הבטיחו שהם כבר עד לפני חודש יחשפו חלק מהמערכת.

משה גפני: תודה.

משה גפני: אני אתך בעניין הזה.

משה גפני: אבל את לא יכולה לקחת את רוב הזמן עכשיו.

סתיו שפיר: לקח שלושת רבעי שעה להילחם על פרסומות ושלטים.

סתיו שפיר: גפני, אני מבקשת ממך שהוועדה תכנס על זה דיון, ושאתה תדרוש ממשרד האוצר להחזיר תשובות לחברי הכנסת.

סתיו שפיר: איזה סיבה יש בעולם למנוע גישה למערכת הזו?

סתיו שפיר: מה הבעיה?

משה גפני: בסדר, אני אתך ואני אעשה את זה, נראה איך אני עושה את זה.

משה גפני: אני אדבר איתם עוד הפעם, כשאני אשיג אותם בטלפון.

דוד ביטן: למה קוראים לזה המרכב"ה דווקא?

סתיו שפיר: מיליארדי שקלים המדינה שילמה למערכת.

משה גפני: עודף, בקשה מספר 001 – 41.

משה גפני: זה היה עוד בעודף הקודם, מי מסביר את זה?

<דניאל מלצר: הפנייה התקציבית נועדה להעברת עודפים מחויבים - -

משה גפני: זו לא פנייה תקציבית, זה עודף.

<דניאל מלצר: בסדר, העברת העודפים המחויבים משנת התקציב 2016 לשנת התקציב 2017 בסך של כ-42 מיליון שקלים במזומן.

<דניאל מלצר: הסיבות העיקריות שבגינן נוצרו העודפים הן עלויות תפעול שוטפות של רשות המים ופעולות ייעוץ רב שנתיות.

משה גפני: אני רוצה להסביר לחברים על מה מדובר.

משה גפני: בפעם הקודמת שהיה 80% של העודפים שאישרנו, הרפרנט של רשות המים לא יכול היה להגיע וזה נדחה.

משה גפני: לאחר מכן לא עשינו עודפים, אז זאת ישיבה ראשונה מאז שזה נדחה, ואז גם דובר על העניין הזה, אז תדעו שמה שמובא פה כעודף זאת סגירה של העודפים הקודמים.

<דניאל מלצר: אני רק אשלים שמירב מרשות המים נמצאת פה, אם תרצו לשאול שאלות נוספות.

משה גפני: יש שאלות?

מנואל טרכטנברג: אני פשוט רוצה להבין, השימוש באותם 42 מיליון שקל יהיה אותו שימוש במקור ב-2016, שפשוט יבוצע בשנת 2017?

בן צור: זה עבור חוזים שנפתחו בשנת 2016 והתשלום בגינם עדיין לא הסתיים באותה שנת תקציב.

מיקי לוי: אבל זו הרשאה להתחייב?

מנואל טרכטנברג: לא לא, זו לא הרשאה להתחייב.

מנואל טרכטנברג: אין שינוי בשימוש של אותם 42 מיליון.

מנואל טרכטנברג: זה דבר שצריך לציין כאן, כי כאן אתם בעצם מסבירים את המקור של הכסף, הוא לא בוצע, אבל צריך להגיד גם מה הייעוד של אותה העברה.

בן צור: זה אותו דבר.

מנואל טרכטנברג: בסדר, אבל צריך להגיד את זה.

סתיו שפיר: למה אתם מתכוונים כאן בפעולות ייעוץ?

בן צור: פעולות ייעוץ של רשות המים – שוטף, ייעוץ כלכלי.

בן צור: מדובר בייעוד שוטף ברשות המים, ייעוץ כלכלי, ייעוץ משפטי.

סתיו שפיר: של מי?

סתיו שפיר: מי מבצע את הייעוץ?

בן צור: כל מי שזוכה במכרז, ספקים שונים.

סתיו שפיר: כמה ספקים?

סתיו שפיר: מי מבצע את הייעוץ?

בן צור: זה יכול היות הרבה, יש הרבה מאוד יועצים משפטיים, יועצים כלכליים.

סתיו שפיר: מה זאת אומרת, זה ייעוץ חיצוני או בתוך המשרד?

בן צור: לא, זה ייעוץ שתומך בלשכה המשפטית של המשרד.

סתיו שפיר: עובדים של המשרד או ייעוץ חיצוני?

בן צור: ייעוץ חיצוני.

סתיו שפיר: אז כל הסכום הזה זה לייעוץ חיצוני?

בן צור: 42 מיליון זה כולל הוצאות תפעול שוטף של המשרד, בין היתר גם הוצאות ייעוץ.

סתיו שפיר: כמה מהכסף זה לייעוץ חיצוני?

סתיו שפיר: זה חלק מהפירוט שצריך להיות פה.

בן צור: 19 מיליון.

סתיו שפיר: 19 מיליון שקלים לייעוץ חיצוני?

סתיו שפיר: מכמה חברות?

סתיו שפיר: מכמה ספקים?

בן צור: עשרות.

סתיו שפיר: עשרות ספקים?

סתיו שפיר: ה-19 מיליון מתחלקים ביניהם באופן שווה בשווה, או שאחד מקבל יותר?

בן צור: לא, לא באופן שווה בשווה, זה תלוי נושא.

סתיו שפיר: תעבירי לי בבקשה פירוט, יש לך את זה פה?

בן צור: לא פה, זה משהו שהוא באתר מרכב"ה.

סתיו שפיר: אתר מרכב"ה, כפי שבטח שמעת לפני כמה דקות, אין לנו גישה אליו.

בן צור: בסדר גמור, לי אין פה כרגע את הנתונים.

סתיו שפיר: את יכולה להוציא את זה רגע מאתר מרכב"ה?

משה גפני: אם יש לך חומר בעניין הזה – תעבירי לנו, אנחנו ניתן לה.

סתיו שפיר: מה זה "אם"?

סתיו שפיר: זאת רשימת ספקים שמקבלים כחברות ייעוץ, בוודאי שיש להם את החומר.

משה גפני: בסדר, מה שיש לכם בעניין הזה – תעבירו לנו, אנחנו ניתן לה.

משה גפני: מי בעד אישור העודף?

משה גפני: מי נגד?

משה גפני: מי נמנע?

סתיו שפיר: תעבירי את זה בבקשה עכשיו.

סתיו שפיר: בעד – רוב

סתיו שפיר: נמנעים – אין בקשה מספר 001 – 41 נתקבלה.

משה גפני: העודף אושר.

<קריאה: רביזיה.

אחמד טיבי: רביזיה.

אחמד טיבי: ..

משה גפני: על עודף יש רביזיה?

בצלאל סמוטריץ': אחמד, עד שרוצים לתת מים לערבים, אתה מגיש רביזיה?

אחמד טיבי: אתה נותן, כן?

בצלאל סמוטריץ': ברוחב לב, נדיבות של מנצחים.

בצלאל סמוטריץ': ..

<טמיר כהן: אחמד, בצחוק או ברצינות?

אחמד טיבי: בצחוק.

משה גפני: שינויים בתקציב – מספר פנייה לוועדה 18.

משה גפני: משרד הביטחון, מי מסביר?

<ליאור בראון: הפנייה הזו נועדה לתוספת הרשאה להתחייב על סך מיליארד ו-480 מיליון ש"ח.

<ליאור בראון: כל ההסברים יימסרו בוועדה המשותפת לתקציב הביטחון.

משה גפני: יש מישהו שיש לו שאלות?

משה גפני: זה הולך לוועדה המשותפת.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין פנייה 18 נתקבלה.

משה גפני: הפנייה אושרה, וזה יעבור לוועדה המשותפת לוועדת הכספים ולוועדת החוץ והביטחון.

משה גפני: מספר פנייה לוועדה – 34, תקציבי הפיתוח של משרד השיכון.

<דניאל מלצר: הפנייה עתה היא לבצע התאמות בתקציב משרד הבינוי והשיכון.

<דניאל מלצר: במסגרת הפנייה מתוקצבים 430 מיליון שקלים.

<דניאל מלצר: הפנייה כוללת התאמות בסך של כ-430 מיליון שקלים.

<דניאל מלצר: השינויים העיקריים הם: 160 מיליון שקלים לטובת ביצוע עבודות פיתוח לבנייה חדשה בביצוע ישיר על ידי משדר השיכון; 200 מיליון שקלים לטובת מימון פעולות שיקום שכונות; 28 מיליון שקלים לטובת פעולות לשיקום תשתית והקמת מוסדות ציבור ביישובי מיעוטים ובדואים בצפון ובדרום; ו-35 מיליון שקלים בהרשאה להתחייב לטובת תגבור תקציבי תחזוקת הדיור הציבורי.

משה גפני: מי נמצא כאן ממשרד השיכון?

<יוסי שבת: אני רק אסביר מה יש לנו פה.

<יוסי שבת: הסיכום התקציבי שלנו עם משרד האוצר נחתם ברבעון הראשון של 2017, ולכן יש בו תקציבים שנמצאים חלקם במסגרת הסיכום התקציבי, למשל שיקום שכונות.

<יוסי שבת: יש פעולות של עבודות פיתוח ב-160 מיליון, שהם לפי התקדמות השיווקים והצורך בעבודות פיתוח.

<יוסי שבת: אנחנו מבצעים התאמות תקציב, זה הכנסות שמתקבלות במשק סגור, ואנחנו מעבירים לביצוע.

<יוסי שבת: יש כאן תקציבים לתחזוקת דיור ציבורי.

<יוסי שבת: יש כאן תקציבים להחלטות ממשלה למיעוטים, שהיה צריך כסף תוספתי של המשרד, והחלטת ממשלה לבדואים דרום, שהתקבלה רק ב-2017 והיא גם מתוקצבת כאן.

מיקי לוי: כל מה שאמרת באמת ראוי, ואין לי בעיה עם זה שזה ראוי, אבל השאלה שלי היא למה זה לא הופיע למפרע בספר התקציב?

מיקי לוי: הרי אלה לא דברים שנולדו אתמול בבוקר, למה זה צריך לבוא בצורה הזאת?

<יוסי שבת: הסברתי.

<יוסי שבת: אם זאת החלטת ממשלה של בדואים דרום – היא התקבלה ב-2017.

בצלאל סמוטריץ': זה 28 מיליון, הלאה.

<יוסי שבת: אם זה שיקום שכונות, עיקר התקציב כאן 200 מיליון לשיקום שכונות, זה היה בסיכום תקציבי שנחתם רק – הוא לא נחתם בזמן שהתקציב התקבל, הוא נחתם רק – ברבעון הראשון של 2017.

בצלאל סמוטריץ': השאלה היא למה.

<יוסי שבת: כי היו מחלוקות בין משרד השיכון לבין משרד האוצר, ויש פה ביצוע של עבודות תשתית ובנייה חדשה, שאת זה אנחנו מבצעים לפי קצב התקדמות והצלחת מכרזים, אנחנו מתאימים את התקציבים.

סתיו שפיר: לאיפה הכסף הולך בשיקום שכונות ובדיור ציבורי?

<יוסי שבת: קודם כל, שיקום שכונות, ה-200 מיליון – כל הכסף הזה היה בתיאום עם ראשי הרשויות.

<יוסי שבת: יש חלוקה בכל שכונות השיקום בכל הארץ.

<יוסי שבת: חלק הולך לתמ"א 38, לנגב גליל, ליישובים במרכז, למועצות אזוריות ולמיעוטים.

<יוסי שבת: יש קריטריונים מאוד ברורים.

<יוסי שבת: הכול סוכם עם ראשי הרשויות והובהר לראשי הרשויות.

<יוסי שבת: החומר התפרסם והופץ.

<יוסי שבת: אם אתם רוצים, אולי אני אעביר לוועדה את הפירוט המלא, מצגת שכוללת את כל ההסברים, את החלוקה של התקציבים, לאיזה פעילויות הם הולכים והייעוד שלהם.

בצלאל סמוטריץ': מטרות ראויות וטובות, אני רק רוצה לשאול את נציג האוצר, כמה כסף יש היום בסעיף 47 רזרבה כללית, שממנו לוקחים את הכסף?

בצלאל סמוטריץ': זה יעזור לנו לנומרטור.

בצלאל סמוטריץ': אנחנו בדרך כלל רוצים מקורות תקציביים.

משה גפני: אם אתה דואג לנומרטור, זה דווקא מוצא חן בעיניי, זה אפילו מרגש.

בצלאל סמוטריץ': מה שבדרך כלל עושים פה זה מעבירים מסעיף מסוים לרזרבה ומהרזרבה למשרד.

בצלאל סמוטריץ': עכשיו אני רואה שמעבירים מהרזרבה.

מיקי לוי: כי החזיקו כל כך הרבה רזרבות.

בצלאל סמוטריץ': אני רק שאלתי כמה כסף יש ברזרבה.

מיקי לוי: לנו תקעו נומרטור ופתאום התגלו רזרבות.

<דניאל מלצר: זה סעיף מעבר.

בצלאל סמוטריץ': זה לא סעיף מעבר.

משה גפני: בצלאל, אתה לא מנהל דיאלוג, אתה שואל שאלה – אתה מקבל תשובה.

משה גפני: אם אין תשובה, לא תהיה תשובה.

משה גפני: כמה יש ברזרבה?

משה גפני: תגיד שאתה לא יודע, בגלל שאתה לא יודע.

<דניאל מלצר: מדובר בסעיף מעבר, זה לא שנשמר שם כסף.

בצלאל סמוטריץ': אבל מאיפה הכסף הגיע?

בצלאל סמוטריץ': מה זאת אומרת מעבר?

בצלאל סמוטריץ': לא העברת אליו כסף פה בפנייה הזאת, בדרך כלל זה מה שאתם עושים, לכן שאלתי את השאלה.

<דניאל מלצר: התשובה לשאלה – אין כסף, זאת תחנת מעבר.

בצלאל סמוטריץ': מאיפה הגיעו ה-429 מיליון האלה?

<יוסי שבת: אני אסביר לכם.

<יוסי שבת: חלק מהכסף בא מתקציבים של משק סגור שהתקבלו מהכנסות מפיתוח, וחלק מהכסף – נניח 200 מיליון – של שיקום שכונות זה כסף שהאוצר ידע שיהיה סיכום תקציבי עם משרד השיכון, אבל כל עוד לא נחתם, האוצר לא שם את זה.

בצלאל סמוטריץ': אז אני שואל כמה עוד כסף כזה, שהאוצר יודע ולא יודע - - -

משה גפני: בצלאל, הוא לא יודע.

בצלאל סמוטריץ': אז שיברר רגע.

בצלאל סמוטריץ': יש לו טלפון, צלצל רגע, מישהו במשרד האוצר יפתח את זה במחשב.

משה גפני: יש לו טלפון, אז לפי דעתי הוא לא יודע לאן להתקשר.

בצלאל סמוטריץ': אתה מוכן לעזור לו?

בצלאל סמוטריץ': אני צודק שההעברה הזאת היא חריגה.

משה גפני: דניאל, אתה יודע לענות על זה, כמה רזרבה יש?

משה גפני: תברר ותחזור אלינו.

משה גפני: חשוב לנו לדעת כמה כסף יש ברזרבה.

משה גפני: בצלאל עוד לא איבד את כל התמימות, נשארה לו קצת...

<יוסי שבת: אני אעביר לוועדה את השימוש.

מנואל טרכטנברג: משק סגור – יש הכנסות למשרד השיכון, והכספים האלה הולכים לסעיף 47?

<יוסי שבת: לא, הם נמצאים בסעיף 70, וזה חשוב - - -

מנואל טרכטנברג: אבל אז מה שכתבו לא נכון.

מנואל טרכטנברג: אתה צריך להבחין בין שני הדברים האלה, בין כספים שבאים מהרזרבה הכללית 47 לבין הכספים שבאים מהמשק הסגור לצורך פיתוח, נכון?

<יוסי שבת: נכון.

מנואל טרכטנברג: זה רק 160 מיליון, זה בא מסעיף 70?

<יוסי שבת: ה-160 מיליון, מקורו בהכנסות שהמשרד קיבל ונמצאים במשק סגור והמשרד מפעיל בהתאם להתקדמות הצלחות השיווקים והבשלות של האתרים בפועל.

משה גפני: אתם נותנים 62 מיליון שקל ליישובי ההתנתקות?

<יוסי שבת: יש ביישובי ההתנתקות 34 מיליון.

משה גפני: כתוב פה 62.

משה גפני: בהרשאה להתחייב, בפנייה הזאת.

סתיו שפיר: 006 – 70.

משה גפני: במקום להסתכל על הרזרבה הכללית, תסתכל על הסעיפים הפנימיים, הם יותר חשובים.

<יוסי שבת: יש לנו ביישובי ההתנתקות - - -

בצלאל סמוטריץ': מה זה, זה תשתיות כאילו?

<יוסי שבת: אין ביישובי ההתנתקות - - -

סתיו שפיר: יש לכם 700601 – יישובי ההתנתקות, הרשאה להתחייב 62 מיליון שקל.

סתיו שפיר: אגב, הצלחתם לברר כבר לאיפה נעלמו ה-13 מיליארד שקלים האחרים שהעברתם כביכול למפוני גוש קטיף אבל הם נעלמו בקופות הקטנות של הבית היהודי?

סתיו שפיר: בדקתם את זה כבר?

משה גפני: סתיו, זה לא בסדר, אנחנו באמצע שאלה.

סתיו שפיר: מה שלא בסדר זה לגנוב כסף מאנשים, זה לא בסדר.

משה גפני: תני לי לקבל תשובה.

בצלאל סמוטריץ': תן לה להמשיך לדבר שטויות, היא עושה לנו שירות כל כך טוב עם הקשקושים האלה.

סתיו שפיר: הזנחתם אותם, בעטתם בהם ולקחתם את כספם, ואתה עוד מעז לדבר בשמם.

סתיו שפיר: אין גבול לצביעות.

משה גפני: הרשאה להתחייב – 62 מיליון.

<יוסי שבת: את החלק הזה אני צריך לבדוק, לתת לכם תשובה יותר פרטנית, אני אסביר.

משה גפני: לא, אל תסביר.

משה גפני: אני מבקש שתיתן תשובה, זה חלק מההעברה, אני לא יכול בלי זה.

משה גפני: כשתחזור עם תשובה, אני אצביע על זה.

בצלאל סמוטריץ': אבל לא הבנתי מה היתה השאלה.

משה גפני: השאלה היתה מה זה הכסף הזה של 32 מיליון שקל ליישובי ההתנתקות.

סתיו שפיר: אבל יש פה שאלות נוספות.

בצלאל סמוטריץ': ומה זה הפיתוח תשתיות ומוסדות ציבור ביישובי המיעוטים, סעיף 700304.

משה גפני: הוא הסביר את זה.

בצלאל סמוטריץ': לא, אבל איך זה מתחלק?

בצלאל סמוטריץ': לאן זה הולך?

משה גפני: אה, אתה רוצה לדעת את היישובים?

בצלאל סמוטריץ': כן, נראה לי, זה בערך כמו יישובי ההתנתקות.

משה גפני: זה אפשר אחרי ההצבעה.

בצלאל סמוטריץ': לא הבנתי למה.

משה גפני: בגלל שאתה מבקש פירוט, אני לא ביקשתי.

בצלאל סמוטריץ': זה מה שביקשת, אז מה השאלה?

משה גפני: אני ביקשתי לדעת מה זה הכסף הזה.

משה גפני: אולי תצטרף אלי לשאלה?

סתיו שפיר: אבל גפני, יש לי שאלה נוספת שלא הספקתי לשאול.

<יוסי שבת: ביישובי ההתנתקות אין שינוי תקציבי.

משה גפני: מה זה הכסף הזה?

משה גפני: מה זאת הבקשה?

<יוסי שבת: אין בקשה ליישובי ההתנתקות, בגלל זה לא מסתדר לי.

בצלאל סמוטריץ': זה בבסיס, הוא רואה את העמודה של הבסיס.

<יוסי שבת: בגלל זה לא מסתדר לי, אין בקשה להעברת תקציב ביישובי ההתנתקות.

משה גפני: אז למה זה פה?

בצלאל סמוטריץ': כי זה בבסיס, זה בטור של הבסיס.

משה גפני: אה, את כל הכסף של משרד השיכון מביאים עכשיו?

משה גפני: מה אתה עושה ככה עם הראש?

משה גפני: אתה ראית את ספר התקציב של משרד השיכון?

משה גפני: הכול מופיע פה?

<יוסי שבת: אין שינוי, אין תוספת תקציב ליישובי ההתנתקות.

משה גפני: ואין גם צורך?

<יוסי שבת: אין תוספת תקציב.

משה גפני: אין צורך?

<יוסי שבת: כרגע אין צורך, יכול להיות שזה בשוליים, אם יש פעילות, זה בשוליים.

סתיו שפיר: כמה ממשפחות מפוני קטיף עדיין בלי בית?

משה גפני: הוא אומר שזה לא בפנייה פה.

סתיו שפיר: לא משנה, אתם אמורים לעקוב.

סתיו שפיר: זה נמצא בתוך התקציב שלהם.

משה גפני: יש עוד כאלה שאין להם פתרון.

סתיו שפיר: נכון, לא שאין להם פתרון, הממשלה מנעה מהם פתרון, למרות שהיא לקחה – 13 מיליארד שקלים נעלמו שם בקופות של אורי אריאל והבית היהודי.

משה גפני: בסדר.

משה גפני: מספר פנייה לוועדה 34, מי בעד?

סתיו שפיר: רגע גפני, היתה לי שאלה נוספת.

משה גפני: מי נגד?

סתיו שפיר: גפני, אתה חתכת פה את השאלות שלי באמצע - -

משה גפני: מי נמנע?

סתיו שפיר: - - ויש לי שאלה פה על נושא אחר.

סתיו שפיר: בעד – רוב

סתיו שפיר: נמנעים – אין פנייה 34 נתקבלה.

משה גפני: בהעברה הזאת?

סתיו שפיר: כן, על שיקום שכונות.

סתיו שפיר: אתה עצרת אותי באמצע.

משה גפני: בסדר, אנחנו אישרנו את זה, אני מאפשר לך לשאול.

סתיו שפיר: יוסי, בשיקום שכונות יש לכם בתקציבים של השנים הקודמות שנה אחרי שנה יש העברה תקציבית ואז אתם מגיעים לחוסר ביצוע, מ-2013 והלאה כל פעם אותו דבר, מגיע לכם בתקציב על שינוייו 95 מיליון שקלים, בביצוע זה רק 75 מיליון.

סתיו שפיר: 2014 – 98 מיליון, בביצוע רק 72 מיליון, 2015 – 63 מיליון, בביצוע רק 42 מיליון שקלים, כלומר היו אמורים להצטבר פה כבר עודפים של עשרות מיליוני שקלים, שהייתם אמורים להעביר ולהשקיע בשיקום שכונות.

סתיו שפיר: אני לא רואה את הדבר הזה באמת קורה כאן.

<יוסי שבת: אז אני אסביר.

<יוסי שבת: בשיקום שכונות התקציבים שניתנו הם בהרשאות, אז אני לא יודע אם את מדברת במונחי הרשאה או במזומן.

<יוסי שבת: כל ההרשאות הופעלו.

<יוסי שבת: אם את מדברת במונחי מזומן, זה תהליכים שנבנים יחד עם היישובים עצמם ותהליך הביצוע הוא יותר מורכב.

<יוסי שבת: אם צריך, אני יכול להעביר בכתב או שנשב.

סתיו שפיר: לאיפה נעלם כל הכסף הזה לאורך השנים?

<יוסי שבת: לא, הכסף לא נעלם, הרשאות להתחייב בוצעו כולם במלואם, אנחנו לא נשאיר הרשאות בשיקום שכונות, אין דבר כזה.

<יוסי שבת: הביצוע הוא רב-שנתי, בהתאם להתקדמות והתיאום מול כל רשות, זה תהליך יותר מורכב.

<יוסי שבת: לפעמים זה תיאום של שיפוצים, מתחמים והיתרי בנייה.

סתיו שפיר: אתה יודע להגיד לי פה על כל שקל מהכספים שהצטברו בעודפים – כי אתם לא ביצעתם את התקציבים האלה – איפה זה נמצא עכשיו ולאיזה פרויקט זה שייך?

<יוסי שבת: אל"ף, אנחנו יודעים להצביע איפה התקציבים האלה.

<יוסי שבת: בי"ת, לגבי התקציבים הגדולים שיש פה היום, אני אעביר לוועדה את הפירוט לאן הולך כל תקציב לכל יישוב, ושם רואים שאלה תהליכים יותר מורכבים, זאת אומרת אלה תהליכים רב-שנתיים.

משה גפני: אוקי, תעביר את זה לוועדה.

משה גפני: מספר פנייה לוועדה 42 עד 44, עמוד 9.

<יעל לינדנברג: הפנייה התקציבית נועדה להעברת 3.7 מיליוני ש"ח ו-83 מיליון ש"ח בהרשאה להתחייב לסעיף 36, זה תחום תעסוקה במשרד העבודה כיום, עבור פעולות לעידוד תעסוקה.

<יעל לינדנברג: אני אפרט – תקציב של 815 אלפי ש"ח למנהלת השירות האזרחי לאומי לצורך קידום מסלול של שירות לאומי לנוער עם רישום פלילי, נציג המשרד יוכל לפרט על זה אם יהיה צורך; העברה של כ-13 מיליון לשירות התעסוקה בגין הרחבה של תכנית מעגלי תעסוקה בלשכות שירות התעסוקה; הרשאה של 50 מיליון ש"ח עבור בינוי מעונות יום בפריפריה במגזר הערבי, במגזר החרדי; הרשאה של 32 מיליון לשיפוץ בתי ספר מקצועיים לנוער; והעברה של מיליון וחצי שקלים עבור תקצוב מרכזי הכוון במגזר הערבי.

סתיו שפיר: למה כל הדברים האלה לא נמצאים בתוך התקציב?

<יעל לינדנברג: לכל אחד יש את ההסבר שלו.

סתיו שפיר: אני קראתי את ההסברים, אני עדיין לא מבינה למה זה לא נכנס לבסיס התקציב.

<יעל לינדנברג: לצורך העניין, בשירות לאומי התכנית של הרישום פלילי זה משהו שכעת אושר על ידי משרד המשפטים, וסוכם שרק לאחר שהמנגנון יאושר על ידי כל הגורמים - - -

עודד פורר: יש נציג משרד?

עודד פורר: שנציג המשרד יענה.

סתיו שפיר: סבסוד שהות ילדי הורים במעונות יום, הכשרת נוער, על כל הדברים האלה לא ידעתם בתקציב?

משה גפני: מי נציג המשרד?

מיקי לוי: הרי זה דברים ארוכי טווח.

סתיו שפיר: למה כל הדברים האלה לא נמצאים בבסיס התקציב?

<כרמית יאול: יש דברים שכנראה יש תיאום מאוחר יותר עם משרד האוצר על סכומים מאוחרים יותר, ולא הכול נכנס לבסיס התקציב.

סתיו שפיר: מתי נחתמו ההסכמים על כל אחת מהתכניות האלה?

סתיו שפיר: אגב, זה הפירוט שאתם צריכים להכניס פה לפי הנוהל.

<יעל לינדנברג: לדוגמה, התקציב של שירות התעסוקה, מעגלי תעסוקה, זו תכנית שקיימת במגוון – והיא אושרה בחודשים האחרונים, כלומר לאחר אישור התקציב, על ידי שר הרווחה.

עודד פורר: אבל למה זה מגיע ממשרד הכלכלה ולא ממשרד הרווחה?

<יעל לינדנברג: פה תחום תעסוקה היה במשרד הכלכלה.

עודד פורר: את זה אנחנו יודעים.

<יעל לינדנברג: הוא עבר, סעיפי התקציב לא עברו, כלומר זה טכנית לא עבר.

<יעל לינדנברג: אתם רואים את זה 36 – משרד הכלכלה.

<יעל לינדנברג: בפועל, התקציב נמצא - - -

עודד פורר: זאת אומרת בתי ספר מקצועיים שצריכים להיות במשרד החינוך.

עודד פורר: זה נמצא במשרד הרווחה, ובפועל זה דרך משרד הכלכלה.

<יעל לינדנברג: בתי ספר מקצועיים - -

עודד פורר: - - צריכים להיות במשרד החינוך.

<יעל לינדנברג: - - רוב רובם טכנולוגיים במשרד החינוך.

משה גפני: אני רק רוצה שתדעו, יש פה כסף שהולך למשפחתונים.

משה גפני: אנחנו קיימנו על זה כאן דיון.

משה גפני: אני הייתי בתיאום עם השר חיים כץ והצלחנו – יותר נכון, הוא הצליח, אני עזרתי לו כמיטב יכולתי – להביא כסף למשפחתונים שמופיעים בהעברה, וההעברה הזאת היא חיונית לנשים עובדות.

משה גפני: שתדעו שזאת העברה שאנחנו מחכים לה הרבה זמן.

סתיו שפיר: מה שלא ברור זה למה אי אפשר לתכנן כלום.

משה גפני: אי אפשר לתכנן, קיימנו פה דיון הרבה לאחר אישור התקציב.

משה גפני: את צודקת, אם אפשר היה לתכנן, הייתי מתכנן עוד כמה דברים, גם שרים הייתי מתכנן, איזה שר יהיה איפה.

מנואל טרכטנברג: אדוני, יש לי הערה אחרת, תכנית מספר 5 – עידוד תעסוקת אוכלוסיות ייעודיות, לרבות חרדים, ערבים, אנשים עם מוגבלויות וכו'.

מנואל טרכטנברג: כמה כסף?

<יעל לינדנברג: מיליון וחצי.

משה גפני: אני אגיד לך למה, יש לי תשובה.

משה גפני: אני לא יודע לגבי הפנייה הספציפית הזאת, אבל כל הזמן רוצים להגיד שהם מעודדים חרדים שישתלבו בשוק העבודה, אבל לא עושים לזה שום דבר.

משה גפני: נותנים מיליון שקל כדי שיוכל להגיד, זה הכול.

<יעל לינדנברג: לא, יש תכנית.

משה גפני: לא, אמרתי בצחוק.

מנואל טרכטנברג: לא, אבל ההערה שלי רצינית.

מנואל טרכטנברג: לא יכול להיות שלמטרה כל כך חשובה – אתה יודע, צריך לעשות פרוצדורה למיליון וחצי, אין גמישות של מיליון וחצי שקל שמה - - -

<כרמית יאול: - - - לבקשה הזאת כבר נכנסו בבסיס התקציב, המון תקציבים כבר נמצאים וזה רק שאריות.

מנואל טרכטנברג: אני יודע זאת, אני אומר שבניהול נכון של סעיף תקציבי כל כך חשוב, היתה צריכה להיות גמישות של כמה עשרות מיליונים ולא לבוא לוועדת הכספים על מיליון וחצי.

מנואל טרכטנברג: אני לא בא בטענות על עצם העניין, אלא אני אומר שזה לא מתקבל על הדעת שאין גמישות כזאת.

<כרמית יאול: המשרד עושה מה שהוא יכול במסגרת תקציבים מאוד גדולים כדי לקדם את נושא התעסוקה.

משה גפני: אז שואל פרופ' טרכטנברג, למה זה סכום כזה קטן.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין פניה מספר 42 עד 44 נתקבלה.

משה גפני: הפניות אושרו.

משה גפני: 45 עד 46 – הרפורמה בשוק ההון האנושי בנציבות שירות המדינה.

<איציק דניאל: הפנייה נועדה להעביר סך של 13 מיליון שקלים לנציבות שירות המדינה, לטובת הרפורמה בניהול ההון האנושי בנציבות המדינה.

משה גפני: מה זה רפורמה בהון האנושי בשירות המדינה?

<איציק דניאל: יש רפורמה שהממשלה החליטה עליה בשנת 2011 לשפר את המנגנונים של ניהול ההון האנושי.

<איציק דניאל: זה אומר בהיבטים של אצילת סמכויות למשרדים, היבטים של חיזוק כוח האדם וניהול כוח האדם במשרדים, היבטים של גיוס ומיון כוח אדם איכותי יותר למגזר הציבורי.

<איציק דניאל: היתה גם ועדה בראשות חבר הכנסת פולקמן פה בכנסת, שליוותה את הרפורמה.

<איציק דניאל: הנושא הזה מתוקצב עכשיו בגלל שהוא מותנה ביישומם של אבני דרך.

<איציק דניאל: ממש בתחילת פברואר 2017, החל פיילוט של אצילת סמכויות למשרדים, ובעצם נציבות שירות המדינה האצילה חלק מהסמכויות שלה אל המשרדים, בגלל זה הנושא מגיע אליכם - - -

סתיו שפיר: שלושה מיליון שקלים לחברות ייעוץ, מי הן?

<איציק דניאל: התקציבנית של המשרד - - -

<רויטל ויצמן: הייעוץ מתחלק לתכנון תכניות לניהול ההון האנושי.

<רויטל ויצמן: למעשה, זה משהו חדש, שלא תוכנן בעבר; רק לתכנן את ההון בשירות המדינה זה לא משהו שנעשה.

<רויטל ויצמן: הערכות מצב לניהול ההון האנושי אלה לא דברים שנעשו, ואנחנו משתמשים בייעוץ.

סתיו שפיר: שירות המדינה, אין לה כבר את הניסיון הנדרש כדי לעשות את התכנון בעצמה?

<רויטל ויצמן: לתכנן יחד עם האצלה ולטווח הארוך, לצערנו.

סתיו שפיר: מי החברות האלה?

<רויטל ויצמן: פארטו, חברות ייעוץ.

סתיו שפיר: פארטו?

<רויטל ויצמן: פארטו, לוטם, יש מכרזים.

סתיו שפיר: מי החברות?

סתיו שפיר: חלק מכרזים, חלק בפטורים - - -

<רויטל ויצמן: בסך הכול זה שלושה מיליון ויש מכרזים.

סתיו שפיר: שלושה מיליון זה הרבה כסף, יש אנשים שחייהם היו ניצלים באמצעות שלושה מיליון שקלים, הרבה אנשים.

בצלאל סמוטריץ': נו, סתם דמגוגיה.

סתיו שפיר: כמה כסף כל אחת קיבלה?

<רויטל ויצמן: אני לא זוכרת.

סתיו שפיר: לא רשום לפניכם מי החברות?

בצלאל סמוטריץ': גפני, אני כופר בשאלה הזאת, איזה מן דבר זה?

בצלאל סמוטריץ': יש מכרז, וזה לא רלוונטי מי החברות, אנחנו לא מעסקים עם כסף פרטני, לחברה כזאת נאשר ולחברה כזאת לא נאשר.

בצלאל סמוטריץ': מה זאת אומרת?

בצלאל סמוטריץ': יש להם מכרזים.

בצלאל סמוטריץ': אנחנו מבקשים לא לדעת איזה חברות, יש מכרזים.

סתיו שפיר: אם היית קצת לומד לעומק מה קורה בתקציב המדינה, אז היית יודע.

בצלאל סמוטריץ': תודה רבה על הציונים.

סתיו שפיר: אל תפגין פה את הבורות הזאת.

בצלאל סמוטריץ': תודה רבה על הציונים.

סתיו שפיר: גם לך זה היה צריך להיות חשוב כשליח ציבור.

בצלאל סמוטריץ': בורה מדברת.

סתיו שפיר: בבקשה, מי החברות האלה וכמה כסף לכל אחת.

בצלאל סמוטריץ': אני לא מוכן שיודיעו כאן מי החברות האלה.

סתיו שפיר: סליחה?

סתיו שפיר: זכות הציבור לדעת על כל שקל שיוצא.

בצלאל סמוטריץ': גפני, אני מבקש שלא יגידו מי החברות האלה, אלא אם כן זה יהיה אחרי ההצבעה.

סתיו שפיר: זה כספי ציבור, תפסיק עם הדמגוגיה ועם השטויות האלה.

בצלאל סמוטריץ': את תצביעי על חברה ספציפית, מה זה הדבר הזה?

בצלאל סמוטריץ': תקיימי דיון אצלך בוועדת השקיפות ותזמיני אותם והם יספרו לך מי החברות.

בצלאל סמוטריץ': גפני, אפשר להצביע בבקשה?

סתיו שפיר: מה הבעיה?

סתיו שפיר: אין לכם רשימה עם מי עבדתם?

עודד פורר: לבוא ולהצביע על זה אם חברה כזו או אחרת זכתה במכרז?

עודד פורר: השאלה שהיא שואלת היא שאלה בלתי חוקית, היא מציבה אותנו בניגוד עניינים.

סתיו שפיר: לדעת לאיפה מופנים כספי ציבור?

סתיו שפיר: אתם יודעים שמדינת ישראל מוציאה מיליארדי שקלים על חברות ייעוץ.

בצלאל סמוטריץ': תקיימי דיון בוועדת השקיפות.

בצלאל סמוטריץ': סתיו, תקיימי אותו בוועדת השקיפות.

סתיו שפיר: - - - בוודאי שאעשה, ופטורים ממכרז.

משה גפני: סתיו, אמרת את דבריך.

סתיו שפיר: - - - משרדי הממשלה.

משה גפני: מי בעד אישור הפניות?

סתיו שפיר: גפני.

משה גפני: לא רוצה.

סתיו שפיר: אתה עובד לפי - -

משה גפני: - - אני עובד לפי מה שאני אומר.

משה גפני: שאלתי את היועצת המשפטית, והיא אומרת לא להביא לפני הצבעה את החברות.

סתיו שפיר: למה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין פניות 45 עד 46 נתקבלו.

משה גפני: הפניות אושרו.

סתיו שפיר: למה?

משה גפני: בגלל שאי אפשר על פי החברות.

<שגית אפיק: אם את רוצה לקבל את הנתונים של החברות, אפשר להעביר אליך.

סתיו שפיר: קודם כל, כל נתוני המכרזים אמורים להיות מפורסמים באתר האוצר.

בצלאל סמוטריץ': אנחנו לא מצביעים לפי חברה מסוימת, זה הכול.

סתיו שפיר: בוודאי שזה מופיע לפי חברות.

סתיו שפיר: גפני, אני מבקשת להגיד משהו.

משה גפני: אני לא נותן לך.

סתיו שפיר: למה לא?

משה גפני: בגלל שאני לא נותן.

סתיו שפיר: למה לא?

סתיו שפיר: רק סמוטריץ יכול לדבר פה והקואליציה?

סתיו שפיר: רק הקואליציה יכולה לדבר פה?

סתיו שפיר: 45 דקות אתם יכולים לעשות פה מלחמת קרדיטים, אבל להגיד פה משהו עניני אי אפשר?

משה גפני: באמת, באמת, את מקבלת הכי הרבה רשות דיבור כאן, למה את סתם אומרת?

סתיו שפיר: אני לאורך כל תחילת הדיון לא פציתי את פי.

משה גפני: אבל זה לא היה על ההעברות.

סתיו שפיר: אני מבקשת להסביר לך מדוע השאלות האלה.

סתיו שפיר: למה כולם מגינים על חברות הייעוץ, מה הולך אתכם?

סתיו שפיר: אתם עובדים בשבילם?

סתיו שפיר: בשביל מי אתם עובדים?

בצלאל סמוטריץ': אנחנו רק רוצים להשאיר לך עבודה לוועדה, שתוכלי לעשות קמפיין פריימריז בוועדה לשקיפות.

בצלאל סמוטריץ': ..

סתיו שפיר: בשביל מי אתם עובדים?

סתיו שפיר: משרדי ממשלה כבר לא יכולים לתכנן אסטרטגיה ומדיניות?

סתיו שפיר: הם צריכים להפריט את הכול לחברות ייעוץ, שעובדים בהם עובדי משרדי ממשלה לשעבר ביותר כסף?

בצלאל סמוטריץ': יאללה קדימה, הביתה.

סתיו שפיר: איזה חוצפה ובורות, זה לא ייאמן.

סתיו שפיר: נותנים למדינה להתנהל רק בידי גורמים חיצוניים כאילו שמשרדי הממשלה לא יכולים לעבוד ולתכנן בעצמם, ולא מעניין אף אחד לקבל תשובות לשאלות האלה.

סתיו שפיר: כל שנה בכל משרד עשרות מיליונים לחברות פרטיות, שהמון פעמים מעסיקות עובדי משרד לשעבר, והממשלה הופכת להיות תלויה בהן, ולא מעניין אתכם לדעת איך הכסף הזה עובר?

משה גפני: כשיסתיים העניין, היא תגיד את עמדתה לגבי העניין הזה.

משה גפני: בבקשה.

סתיו שפיר: למה צריך פה בכלל עמדה של ייעוץ משפטי?

סתיו שפיר: זה מידע ששייך לציבור, מה זה שאלה משפטית?

סתיו שפיר: אני רוצה לקבל תשובות לשאלות שלי.

<שגית אפיק: אין בעיה שאת תקבלי את הנתונים.

בצלאל סמוטריץ': גפני, אתה צריך עזרה?

בצלאל סמוטריץ': כתוב לך בתקנות, שאתה יכול לקרוא לסדר פעם ראשונה, פעם שנייה.

סתיו שפיר: אני רוצה לקבל אותם בוועדה.

סתיו שפיר: מעולם, אבל מעולם, לא קיבלתי נתונים בדיעבד אחרי ישיבה של הוועדה, כשהתבקשו הנתונים האלה במהלך הוועדה.

סתיו שפיר: אם החלטתם עכשיו לדרוש את הדרישה הזאת ולהבטיח לי נתונים, בבקשה תעמדו מאחורי כל הדרישות בעבר.

סתיו שפיר: ארבע שנים, בחיים לא קיבלתי מידע אחרי הוועדה שהתבקש כאן בוועדה מהמשרדים.

בצלאל סמוטריץ': הקמנו לך ועדה רק בשביל זה.

סתיו שפיר: בשביל זה יש דיונים בוועדת הכספים, ובשביל זה אנחנו מבצעים פיקוח פרלמנטרי.

משה גפני: תגידי לי מה את לא מקבלת, אני אפנה למשרדים.

סתיו שפיר: אז אני אעביר לך את כל הפניות מהעבר.

משה גפני: תביאי לי את הפניות, אני אפנה למשרדים ואת תקבלי אותן.

סתיו שפיר: מה הבעיה לבדוק שנייה באתר למי הם העבירו את הכסף?

סתיו שפיר: על מה יש פה מלחמה כזאת?

משה גפני: לא, אני לא רוצה.

משה גפני: אני לא רוצה, היא תסביר.

סתיו שפיר: יש פה לחברים אינטרס עם חברת פארטו, מה קרה?

עודד פורר: זה העניין, זה מה שאת לא מבינה.

סתיו שפיר: תקבלו את המידע, מה קרה?

עודד פורר: אם את תצביעי לפי חברה כזו או אחרת, יש בעיה.

עודד פורר: אז מה עניינך איזה חברה?

סתיו שפיר: אני אסביר לך, עודד.

סתיו שפיר: אני רוצה לדעת אם עבדו עם מכרזים או בלי מכרזים.

עודד פורר: זאת שאלה אחרת, תשאלי אם עבדו עם מכרזים.

משה גפני: היא ענתה שהכול עם מכרזים.

סתיו שפיר: אני רוצה לדעת אם החברה מקבלת כסף כבר שנים אחרי - - -

משה גפני: אי אפשר לקיים את הדיון הזה עכשיו.

סתיו שפיר: אני רוצה להבין אם זאת אותה חברה - - -

משה גפני: בסדר, היועצת המשפטית תגיד אחרי זה את דעתה.

סתיו שפיר: - - - תכירו, ככה זה עובד.

משה גפני: תסבירי בבקשה רשויות פיקוח.

<שירה דימניק: הפנייה נועדה להעברה של סכום של שני מיליון שקלים, ארבעה תקנים ונלוות ושעות העסקה של סטודנטים לצורך העסקה של שני סטודנטים עבור הרשות להגבלים עסקיים.

<שירה דימניק: הפנייה מועברת כעת, היות וההחלטה על תוספת המשאבים התקבלה לאחר אישור - - -

משה גפני: נציג המשרד, בבקשה.

<ניסים מזרחי: הפנייה, כמו שתואר פה, באמת באה לתקצב תוספת של ארבעה תקנים לרשות להגבלים.

<ניסים מזרחי: מדור בשני עובדים למחלקת חקירות ומודיעין, כלכלן ועורך דין למחלקות המשפטית והכלכלית.

<ניסים מזרחי: תוספת שני מיליון השקלים היא ברובה לרכישת אמצעים טכנולוגיים, במיוחד למחלקת מודיעין.

<ניסים מזרחי: הרשות לוקחת חלק במחלק משותף לרשויות אכיפה, שמבוצע על ידי משטרת ישראל בעיקרו לצרכי האזנות סתר – רשות ניירות ערך, רשות להגבלים עסקים, רשות המסים.

בצלאל סמוטריץ': לא הבנתי, אתם עושים את זה לבד או משטרת ישראל?

<ניסים מזרחי: לא, משטרת ישראל עושה את זה, כי אנחנו הרשות לא מוסמכת לעשות האזנות סתר באופן עצמאי כמובן.

<ניסים מזרחי: אנחנו משלמים למשטרה והם עושים לנו את ההאזנות.

משה גפני: למה אתם צריכים האזנות סתר?

מיקי לוי: אם כולם במדינה היו ישרים, לא היה צריך האזנות סתר.

<ניסים מזרחי: בגדול, עבירת הגבלים עסקיים היא עבירה התנהגותית.

<ניסים מזרחי: בואו תראו מכרזים, שחלקם הגדול מפוענח באמצעות האזנות סתר.

משה גפני: תודה רבה.

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין

משה גפני: אחת נגד, למה?

משה גפני: את נגד האזנות סתר?

סתיו שפיר: יש לי גם רביזיות על כל הפניות הקודמות.

משה גפני: תודה רבה.

משה גפני: הפנייה אושרה.

סתיו שפיר: כשלא מספקים לחברי הוועדה תשובות לשאלות - - -

משה גפני: מספר פנייה לוועדה 54.

<דניאל מלצר: הפנייה נועדה להעברת סכום של כ-982 מיליון שקלים לתקציב רשות מקרקעי ישראל בהרשאה להתחייב.

<דניאל מלצר: הפנייה מתקצבת שתי תכניות שונות: האחת, הוצאות חטיבת השמירה, שכוללת גם תוספת עבור פעולות אכיפה במגזר הבדואי בנגב, בהתאם להחלטת ממשלה מס' 2397 מפברואר 2017.

בצלאל סמוטריץ': כמה כסף יש בחלק הזה?

<דניאל מלצר: לחטיבת השמירה יש תוספת של 109 מיליון שקלים בהרשאה להתחייב.

<דניאל מלצר: בנוסף, הפנייה כוללת תוספת לפעולות עסקיות, שכוללת מימון פעולות ביטוח שנובעות מהסכמי הגג שנחתמו בשנה האחרונה על ידי רשות מקרקעי ישראל, בין היתר באופקים, באר יעקב, אור יהודה, אילת ומעלות-תרשיחא.

בצלאל סמוטריץ': זה חוזר שוב לאותה שאלה של הרזרבה הזאת, שפתאום יש בה עוד כמעט מיליארד שקל ושזה בא משום מקום והכול רק למשרדים של האוצר, זאת אומרת: רשות מקרקעי ישראל, משרד השיכון.

בצלאל סמוטריץ': בצד כמה מיליארדים.

<דניאל מלצר: מדובר בהרשאה להתחייב.

בצלאל סמוטריץ': מה זה משנה?

בצלאל סמוטריץ': זה כסף.

בצלאל סמוטריץ': אני יכול להצביע נגד בינוי ויוקר הדיור?

בצלאל סמוטריץ': אבל נראה ששמו בצד כמה מיליארדים ברזרבה.

בצלאל סמוטריץ': שים לב שבכל הפניות האחרות מעבירים ממקום למקום.

רחל עזריה: רגע, מה זה האוצר?

רחל עזריה: האוצר זה לא הציבור?

בצלאל סמוטריץ': לא, אני רק שאלתי כמה כסף יש.

בצלאל סמוטריץ': בסדר, אבל גם אנחנו מייצגים ציבור ויש לנו כל מיני אינטרסים ודברים שאנחנו רוצים ואומרים שאין כסף.

בצלאל סמוטריץ': אנחנו רוצים קצבאות לנכים, ואומרים שאין כסף, ועכשיו מעבירים מיליארד שקל מהרזרבה.

מיקי לוי: למה צריך קיצוץ רוחבי כשיש כסף?

רחל עזריה: אתה באמת seriously עכשיו הולך לדבר אתי על זה שלנכים אין כסף-יש כסף?

בצלאל סמוטריץ': בטח, אני לא יודע, אתם אומרים את זה.

סתיו שפיר: איפה לדבר על זה אם לא בוועדת הכספים?

רחל עזריה: תגני על זכויות - - -

סתיו שפיר: לא, אני מגינה על הנכים, יש 30 מיליארד שקלים בעודפי תקציב בשנה האחרונה.

משה גפני: מי בעד אישור הפנייה?

משה גפני: מי נגד?

בצלאל סמוטריץ': אבל תהיה לנו תשובה על הרזרבה?

משה גפני: אני אבקש מהם תשובה.

משה גפני: מי נגד?

מיקי רוזנטל: נגד נגד, נפלה ההצעה.

משה גפני: לא, לא נפלה.

מיקי רוזנטל: נפלה, מה לא.

משה גפני: לא, לא נפלה.

מיקי רוזנטל: סליחה, אנחנו גם רוצים להוריד את יוקר המחיה.

מיקי רוזנטל: לעומת זאת, לא יכול להיות שיעבירו ככה מיליארד שקל בלי שנבין מה זה.

מיקי רוזנטל: זאת שערורייה.

מיקי רוזנטל: בעד – 6

מיקי רוזנטל: נמנעים – אין פנייה 54 נתקבלה.

משה גפני: הפנייה אושרה.

מכלוף מיקי זוהר: רביזיה.

בצלאל סמוטריץ': כמה הצביעו בעד וכמה נגד?

מיקי רוזנטל: אנחנו רוצים רביזיה על הדבר הזה.

משה גפני: בסדר.

משה גפני: מספר פנייה לוועדה 57, משרד הקליטה בבקשה.

בצלאל סמוטריץ': למה זה לא היה בתוך התקציב, הם לא ידעו את זה?

בצלאל סמוטריץ': מיליארד שקל.

מיקי רוזנטל: לא היה דבר כזה.

בצלאל סמוטריץ': מיקי, אנחנו נצביע נגד ברביזיה?

מכלוף מיקי זוהר: לא לא, אנחנו בינתיים נשאיר את זה ככה.

משה גפני: יש הרבה רביזיות על הפנייה הזאת, כולל של האופוזיציה וכולל של מיקי זוהר, רכז הקואליציה, זה הדבר הכי גרוע.

בצלאל סמוטריץ': אני גם מצטרף.

משה גפני: אתה גם רביזיה?

מיקי רוזנטל: - - - מיליארד שקל בלי הסבר, בלי שום דבר.

בצלאל סמוטריץ': ולמה זה לא בתוך התקציב, ומאיפה זה בא?

מכלוף מיקי זוהר: הרסתם לי את הרביזיה.

מיקי לוי: היום מה שקורה פה זה לא יאומן.

מיקי רוזנטל: ככה מעבירים מיליארד שקל?

מיקי רוזנטל: איפה היו דברים כאלה?

מיקי לוי: לא יאומן.

מיקי רוזנטל: באמת, חצופים.

מכלוף מיקי זוהר: בצלאל, הרסתם לי את הרביזיה, כי עכשיו כשכולם מגישים, הרביזיה שלי כבר לא משמעותית.

עודד פורר: השאלה היא לא מה מגישים, השאלה היא - - - אם תצביע על הרביזיה, אז היא תהיה יותר משמעותית.

בצלאל סמוטריץ': גפני, כמה זה ה-flat כרגע?

משה גפני: מי הסביר, רשות מקרקעי ישראל?

משה גפני: יש רביזיה של רבים מחברי הוועדה.

משה גפני: אני אאשר את הרביזיה, ואתה תצטרך לבוא, ולבוא עם מישהו מרשות מקרקעי ישראל.

<דניאל מלצר: הם פה.

משה גפני: לא, אבל מישהו בכיר, בגלל שפה מדובר על סכום גדול מאוד.

מיקי רוזנטל: מיליארד שקל.

בצלאל סמוטריץ': למה זה לא בתקציב?

מיקי רוזנטל: וגם מיליארד שקל - - -

משה גפני: אבל לא הבנתי עכשיו שום דבר, עומד יושב ראש הוועדה ואומר:

משה גפני: אני פותח את הרביזיה ואני מבקש דיון יותר ארוך על זה, ואתם צועקים עלי, אני לא הבנתי.

בצלאל סמוטריץ': להפך.

מיקי רוזנטל: לא, אנחנו אתך לגמרי, אנחנו מחזקים אותך.

<דניאל מלצר: אדוני היושב ראש, יש הסברים מפורטים.

משה גפני: כן, אני יודע, ראיתי.

משה גפני: אני יודע, בישיבה הבאה שנקיים את הרביזיות אני אבקש שתבוא רשות מקרקעי ישראל – לא רוצה להגיד בכיר או לא בכיר.

משה גפני: אני הייתי מעדיף שיבוא המנכ"ל של רשות מקרקעי ישראל ויסביר, מפני שמדובר על סכום גדול.

משה גפני: לא צריך להעמיד אותנו במבוכה, חברי הקואליציה.

בצלאל סמוטריץ': ושעד אז תהיה גם תשובה על הרזרבה הזאת, כמה יש בה ולמה זה שמור.

משה גפני: אבל זה לא הם.

בצלאל סמוטריץ': זה אגף תקציבים.

משה גפני: כן, אגף תקציבים, שיבוא עם תשובה כמה יש ברזרבה.

בצלאל סמוטריץ': ולמה זה.

משה גפני: ברגע שתהיה תשובה כמה יש ברזרבה, אין בעיה.

מיקי רוזנטל: כמה יש ברזרבות?

מיקי רוזנטל: אנחנו רוצים לדעת.

משה גפני: משרד הקליטה.

<אופיר להב: הפנייה נועדה לתקצוב של 250 מיליון ש"ח בהרשאה להתחייב, שזה בעצם מתוקצב בבסיס ב-2018, בדו-שנתי.

<אופיר להב: יש לנו 250 מיליון השנה, 250 מיליון ב-2018 וסיכום עם משרד האוצר, עם אגף התקציבים, ביקשנו להקדים את מה שסוכם שנמצא בבסיס של 2018 לשנה ולצאת כבר עכשיו עם 500 מיליון שקל לדיור ציבורי לעולים, זאת התוספת.

<אופיר להב: יש שינויים פנימיים.

משה גפני: שאלות, בבקשה.

סתיו שפיר: בתעסוקה, מדע ויזמות.

<אופיר להב: כן, ויש עוד כמה דברים של - - -

סתיו שפיר: אתה רוצה להסביר ואז אני אשאל?

<אופיר להב: מה שאת רוצה.

סתיו שפיר: אני פשוט מסתכלת על התקציב שלכם אחורה, והוא נראה קצת מוזר.

סתיו שפיר: ב-15' התקציב גדל באיזה 505 בהעברות תקציביות מ-185 מיליון שקלים ל-290 מיליון שקלים כמעט, אבל בסוף ההוצאה, הביצוע שלו רק עומד רק על 165 מיליון שקלים.

סתיו שפיר: שנה לפני כן בערך אותו סיפור, בבסיס היה 170 – ההוצאה בסוף היתה 170.

סתיו שפיר: שנה לפני כן אותו סיפור, הבסיס 173 מיליון שקלים – הגדלתם ל-250 מיליון ובסוף ההוצאה היא רק 150 מיליון שקלים, אז מה קורה עם הכסף הזה?

סתיו שפיר: מעבירים לשם כספים ובסוף זה חוזר לקופת המדינה?

<אופיר להב: לא, את מדברת על ביצוע בפועל.

<אופיר להב: בתחום התעסוקה הרבה מאוד מהביצוע זה ביצוע שנגרר גם בהתחייבויות ועודפים.

<אופיר להב: רוב הסיוע שלנו של תעסוקה זו התחייבות לפרט, והיא נגררת – לרוב זה קורס, כל ואוצ'ר, כל קורס בערך 10 חודשים, משלמים חלק בהתחלה אבל את הרוב אנחנו משלמים בסוף, ובגלל זה הביצוע נגרר גם לשנה.

<אופיר להב: כל שנה הוא נגרר, יש עודפים טבעיים בתחום הזה.

סתיו שפיר: לא לא, סלח לי, המספרים אחרים לגמרי.

<אופיר להב: אני לא רואה את המספרים.

סתיו שפיר: אל"ף, זה באינטרנט.

סתיו שפיר: אנחנו מדברים על תקציב שעבר, של מיליארד שקל על פני ארבע שנים, כולל העברות תקציביות, מיליארד שקלים – בסוף מתוכו מה שאתם מצליחים להוציא זה פחות מחצי מיליארד שקל.

סתיו שפיר: כלומר, יש שם חצי מיליארד שקלים, שמועברים כאיזה עודף כלשהו, וזה לא באמת נכנס משנה לשנה, זה כל פעם עובר.

סתיו שפיר: אני מדברת על ארבע שנים, כולל בתקופה שלכם.

מיקי לוי: ארבע שנים.

מיקי לוי: אם אתם לא מנצלים את הכסף, תחזירו אותו לדברים מעולים יותר.

סתיו שפיר: חצי מיליארד שקל חזר בעצם לקופת המדינה, זה מה שאנחנו רואים פה עכשיו.

<אופיר להב: לא, לא קופת המדינה, זה עודפים מחויבים.

סתיו שפיר: אבל זה לא גמיש, אז זה אומר שאין פה כסף חדש.

סתיו שפיר: זה אומר שלא מוציאים את הכסף, מעבירים עוד כסף בהעברה תקציבית, ובסוף לא מוציאים את הסכום הראשוני.

משה גפני: סתיו, שאלת שאלה.

משה גפני: אני מבקש תשובה.

<אופיר להב: קודם כל, הנתונים שאת נותנת על הביצוע – אין לי אותם, כי מה שביקשתם בנוהל זה את הנתונים של התקצוב, לא של הביצוע.

<אופיר להב: אבל לפי המספרים שאת מציינת – אני לא יכול להתייחס לזה נקודתית, כי אני לא רואה אותם מולי, אבל בגדול – יש עודפים מחויבים, וזה דבר טבעי של פעילות שמתמשכת.

<אופיר להב: בדברים של תשלומי פרט לפי חוק, כמו סל קליטה, כשכסף משולם לחשבון בנק של העולה כל חודש, אין עודפים.

סתיו שפיר: חצי מיליארד שקל זה סביר בעיניך?

<אופיר להב: זה תלוי בהיקף הפעילות של המשרד.

סתיו שפיר: מה זאת אומרת?

<אופיר להב: משרד של 2.2 מיליארד שקל יש בערך - - -

סתיו שפיר: אנחנו מדברים פה על ארבע שנים.

סתיו שפיר: חצי מהסכום שהעברתם בארבע שנים האלה חזר לקופת המדינה.

<אופיר להב: הוא לא חזר לקופת המדינה, הוא בעודפים מחויבים.

סתיו שפיר: אז זה אומר שאתם לא מתקצבים מחדש.

משה גפני: זה חוזר על עצמו.

סתיו שפיר: זה אומר שמה שאתם עושים כל שנה זה לשים פחות או יותר את אותו כסף, כי אתם לא מוציאים אותו, זה מה שאתה אומר.

סתיו שפיר: או שזה חוזר לקופת המדינה, או שאתם לא מתקצבים מחדש – אין פה עוד אופציה, הכסף לא מתאדה לאוויר.

משה גפני: הבנתי, זה חוזר על עצמו כבר פעם שלישית.

משה גפני: סתיו, אמרת את זה.

סתיו שפיר: לא מעניין אותך לדעת את התשובה?

משה גפני: הוא נתן תשובה, מה שהוא יודע.

סתיו שפיר: גפני, זה לא מעורר שאלות?

משה גפני: מעורר שאלות.

משה גפני: הוא אומר שזה לא חוזר לקופת המדינה, זה נשאר בתוך המשרד.

סתיו שפיר: אז מה קורה אתו?

משה גפני: זה נשאר בתוך המשרד.

מיקי רוזנטל: זאת שאלה עקרונית, מה לעשות.

מיקי רוזנטל: למה יש פער כזה?

מיקי רוזנטל: זאת לא שאלה של טורדנית של סתיו, זאת שאלה אמיתית.

בצלאל סמוטריץ': בסעיף 2 בדברי ההסבר הסכום של ההתקשרות עם חברת מחקר, יש פה טעות, זה 500,000 שקל או חמישה מיליון שקל?

<אופיר להב: לא, זה 3.500 מיליון על פני חמש שנים.

מנואל טרכטנברג: זה כתוב הפוך.

בצלאל סמוטריץ': 3.5 מיליון שקל לחברת סקרים?

<אופיר להב: לחמש שנים, זה בהרשאה להתחייב 3.5 מיליון.

<אופיר להב: זה לחמש שנים, אנחנו עושים סקר ענק.

<אופיר להב: לחמש שנים אנחנו עושים 32 מדדי קליטה, כי בנינו את זה במשך חודשים ארוכים.

<אופיר להב: אמרנו שיש 32 מדדים של קליטה.

<אופיר להב: אנחנו רוצים לשאול את אותו שאלון כל שנה במשך חמש שנים בחמש שפות.

בצלאל סמוטריץ': מה המטרה של השאלון?

<אופיר להב: כדי להבין איך אנחנו משתפרים משנה לשנה, או מה אנחנו עושים טוב או לא טוב, במדדים שכוללים גם מדדים - - -

בצלאל סמוטריץ': אז זה סך הכול 4.5 מיליון שקל לחמש שנים.

<אופיר להב: לא, זה 3.5 מיליון.

בצלאל סמוטריץ': למה?

בצלאל סמוטריץ': 1,000 מזומן.

<אופיר להב: המיליון זה השנה הראשונה שעולה יותר.

בצלאל סמוטריץ': זה 4.5, זה מיליון מזומן ועוד 3.5 הרשאה להתחייב.

סתיו שפיר: אותו סיפור שאמרתי קודם קורה עם התקנה שלהם של קליטת עולי אתיופיה, אותו סיפור.

משה גפני: רגע, אבל לא קיבלת רשות, עכשיו מיקי רוזנטל.

סתיו שפיר: גם שם הכספים חוזרים משום מה לקופת המדינה, מה זה הדבר הזה?

משה גפני: לא לענות, לא לענות.

משה גפני: ביקשתי לא לענות.

משה גפני: את יודעת מה, זה קצת מוגזם, אני נותן לחברים אחרים, את נכנסת באמצע, קצת נימוס.

מיקי רוזנטל: חבר הכנסת נגוסה חושב שהוא יכול להסביר לנו, אז אני מעביר לו את זכות הדיבור, אולי הוא יענה על השאלה.

אברהם נגוסה: זה עצוב מאוד לראות את הכספים האלה של רזרבה שהזרימו, עוד פעם מגלגלים את זה כאשר עולים חדשים תקועים במרכזי קליטה במשך שנים.

אברהם נגוסה: אתם טוענים שאין להם כסף כדי להוציא אותם ממרכזי קליטה לדיורי קבע, ועכשיו רוצים גם להעתיק אותם כמו רכוש, לגלגל אותם ממקום למקום.

אברהם נגוסה: יש מספיק כסף.

מיקי רוזנטל: לא קיבלנו תשובה.

משה גפני: נמשיך את זה בישיבה הבאה.

משה גפני: אתה רוצה להצביע ושתהיה רביזיה?

סתיו שפיר: לא, למה להצביע על זה?

משה גפני: מי בעד?

מיקי רוזנטל: לא לא, אז אנחנו מבקשים - - -

סתיו שפיר: הביאו לפה אנשים, שיסבירו לאיפה הכסף הזה הלך.

עודד פורר: מה אתם תוקעים את זה?

עודד פורר: אם אתם רוצים לתקוע את זה עכשיו, בוא נתקע הכול.

מיקי רוזנטל: או שאנחנו מקבלים הסבר, למה מתקצבים את זה בתקצוב יתר כל שנה, וההסבר יניח את דעתנו, או שאתם רוצים לעשות חוכמות פוליטיות.

<אופיר להב: אין פה תקצוב יתר, אנחנו לא מחזירים פה שום כסף, לא בנושא של קליטת עולי אתיופיה.

סתיו שפיר: אלה הנתונים.

סתיו שפיר: זה לא נכון, תסתכל על הנתונים של התקציב.

משה גפני: אני קורא לך לסדר פעם ראשונה.

משה גפני: מספיק עם הדבר הזה.

סתיו שפיר: לי אתה קורא לסדר?

משה גפני: מספיק, הוא מדבר באמצע, את מפריעה לי.

סתיו שפיר: - - - נתונים ולי אתה קורא לסדר?

סתיו שפיר: הוועדה יכולה היתה לעשות את הבדיקה.

משה גפני: אבל עם כל הכבוד, אנחנו עכשיו באמצע שהוא משיב, מה את נכנסת באמצע?

<אופיר להב: תקציב מחויב, ואגב זה לא רק למשרד הקליטה, זה לכל משרדי הממשלה, זאת המהות של עודפים מחויבים.

<אופיר להב: כשאומרים כסף חוזר, כסף נעלם, כסף מתוקצב ביתר ואחר כך חוזר, זה מה שנקרא העודף הלא מחויב.

<אופיר להב: אין לנו כזה, או ממש בשוליים במקומות של צפי שלא קרה בסוף במדויק.

<אופיר להב: אין לנו כזה.

<אופיר להב: התקציב שמדברים עליו זה עודף מחויב.

<אופיר להב: עודף מחויב אומר צ'ק של המדינה שמסתובב בחוץ למישהו, שאומר: רגע, אתה עכשיו צורך שירות, אני לא משלמת לך עליו עדיין, כי בהסכם בינינו אתה צריך לקבל אותו רק לפי איזה שהם דוחות ביצוע או לפי איזשהו הסכם של תשלום אחר כך והמדינה וועדת הכספים מעבירה את זה בעודפים כל שנה בשביל שאנחנו נשלם את זה.

<אופיר להב: דוגמה קלאסית בתעסוקה – ואוצ'ר.

<אופיר להב: בא עולה, מקבל ואוצ'ר שאנחנו נותנים לאיזה נושא.

<אופיר להב: הוואוצ'ר מגיע עד 7,000 שקל, הוא מקבל מאתנו נייר שאומר: לך תעבור קורס שיעלה עד 7,000 שקל, משרד הקליטה משלם לך.

<אופיר להב: בהתחלה אתה מקבל קצת לתזרים מזומנים, את רוב הכסף תקבל כשתסיים את הקורס.

<אופיר להב: אנחנו רוצים לעודד אותו.

<אופיר להב: כל הכסף הזה נקרא עודף מחויב.

<אופיר להב: לקחו 10 חודשים והוא קיבל אותו במהלך אפריל, מאי יוני, זה אומר שזה גלש לשנה אחר כך.

<אופיר להב: סיימנו שנה, הגשנו דוחות, גם דוחות מבוקרים, כמו הרבה משרדי ממשלה, של משרדי רואי חשבון חיצוניים.

<אופיר להב: הכול מבוקר, אנחנו באים ואומרים: אוקי, ככה וככה כסף מסתובב בחוץ בגין ואוצ'רים לאנשים שמשתתפים עכשיו בקורסים, הם צורכים את השירות עכשיו ואנחנו נשלם להם את זה אחר כך.

סתיו שפיר: הכול ברור, אבל אתה מבין שזה יכול היה להישמע הגיוני, אם המספרים היו מסתדרים בסוף.

סתיו שפיר: אני יושבת מול התקציב המעודכן עם נתוני הביצוע.

עודד פורר: הם לא מסתדרים כי זה קורה כל שנה מחדש.

סתיו שפיר: מה שאני רואה כאן זאת שיטה שאנחנו רואים גם בסעיפים אחרים.

עודד פורר: ברור, כי לכולם יש עודפים מחויבים.

סתיו שפיר: בזמן שאנשים יוצאים לרחובות למחות על זה שהם לא מקבלים את הזכויות שלהם, כמו המחאה החשובה כל כך של צעירים יוצאי אתיופיה לפני שנתיים; בזמן שהם מוחים על זה שהם לא מקבלים את התשובות שלהם, בזמן שהתכנית שלהם לא תוקצבה בבסיס התקציב, על אף שהובטחה על ידי הממשלה, קורית פה שיטה אחרת, שאתם נותנים כסף בבסיס, במהלך השנה באים לבקש עוד כסף, בסוף מה שיוצא זה עוד פחות מהכסף של הבסיס.

סתיו שפיר: כלומר, הכסף התגלגל חזרה לקופה.

סתיו שפיר: מה שאתה אומר היה מסתדר, אם בשנה לאחר מכן הכסף הזה היה מתווסף בעודפים, אבל הוא לא מתווסף, קורה בדיוק אותו תהליך שנה אחרי שנה.

סתיו שפיר: לא נוסף פה העודף המחויב, זה לא מסתדר עם המספרים.

עודד פורר: כל שנה יש לך עוד פעם עודף מחויב.

סתיו שפיר: תפתח את המחשב רגע.

<אופיר להב: אני לא יודע לענות על מה שהיא אומרת.

<אופיר להב: לא נראה לי הגיוני, שיש לנו תקנה שאנחנו לא מתקצבים יותר מהבסיס שנה אחר כך, זה לא קיים.

סתיו שפיר: זה בהחלט לא נשמע הגיוני.

<אופיר להב: זה לא קיים.

סתיו שפיר: אבל אלה המספרים.

<אופיר להב: יש מצב שהעודפים המחויבים משנה לשנה יכולים טיפה להשתנות, לדוגמה: בשנת 2015 כתבתי את זה מאוד מפורט גם בפניית עודפים שהעברנו, כשביקשתם שלוש שנים אחורה.

<אופיר להב: 2015 – סך העודפים המחויבים, באחוזים מתוך המשרד, שאגב זאת היא לדעתי הדרך - - -

סתיו שפיר: כמה היה ב-2015?

<אופיר להב: היה 26%, בעוד שבכל השנים זה היה בערך 20%.

<אופיר להב: הסברנו ש-2015 היתה שנה לא הגיונית בעליל.

סתיו שפיר: לא נכון, 50% עודפים, 20% מחויבים - - -

משה גפני: תודה רבה.

סתיו שפיר: גפני, אנחנו מנהלים דיון פה על מספרים.

משה גפני: די, מי בעד אישור הפנייה?

סתיו שפיר: זה דיון תיאורטי, אתה לא מנהל אתי עכשיו דיון על מספרים.

סתיו שפיר: אם אתה רוצה לנהל דיון רציני, תפתח את המחשב.

משה גפני: מי נגד?

<אופיר להב: אין לי בעיה לעשות את זה - - -

<אופיר להב: בעד – רוב

<אופיר להב: נמנעים – אין פניה 57 נתקבלה.

מיקי לוי: רביזיה.

משה גפני: הפנייה אושרה, יש רביזיה.

משה גפני: הפנייה האחרונה היום, מספר פנייה 73.

סתיו שפיר: לא להאמין, כאילו אנחנו בעולם התיאוריה, יש מספרים על המחשב.

משה גפני: פנייה 73 מי מסביר?

מיקי רוזנטל: אני לא רוצה לתקוע את משרדי הממשלה.

סתיו שפיר: כדאי שגם הייעוץ המשפטי של הוועדה יישב מול המספרים המדויקים, כי נמסרים לנו פה מספרים שהם פשוט לא נכונים.

<דניאל מלצר: הפנייה נועדה לבצע שינויים פנימיים בתקציב הדיור הממשלתי.

סתיו שפיר: סליחה, אני באמת לא חושבת שזאת האחריות שלך, אבל אני לא מבינה למה אנחנו מנהלים דיון, שבו אני לא מקבלת את המספר המדויק של כמה עודפים מחויבים עוברים בשנה.

<דניאל מלצר: הפנייה נועדה לבצע שינויים פנימיים בתקציב הדיור הממשלתי.

<דניאל מלצר: הפנייה כוללת תוספים של 40 מיליון שקלים בהוצאה מותנית בהכנסה לפרויקט העברת המכון הגיאולוגי לגבעת רם, וכן הסטת הרשאה להתחייב בסך כמיליארד שקלים לטובת התחייבות של משרדי הממשלה לתשלומי שכר דירה ליזמים שיבנו את קריית הממשלה בנצרת ואת בתי המשפט בחדרה ובבת ים, שמנוהלים במסגרת BOT.

משה גפני: שאלות?

משה גפני: מי בעד אישור הפנייה?

משה גפני: מי נגד?

משה גפני: בעד – רוב

משה גפני: נמנעים – אין פנייה 73 נתקבלה.

סתיו שפיר: רביזיה.

משה גפני: הפנייה אושרה.

משה גפני: רביזיה.

משה גפני: אני רק מבקש שעל שלוש הפניות הראשונות, אם הגישו רביזיות, להסיר אותן.

משה גפני: אני מבקש, אלה דברים חיוניים, גם ביטחון, גם הנושא של שיכון וגם הנושא של המשפחתונים.

מיקי רוזנטל: אני יכול לדבר על הרביזיות שלי.

משה גפני: אני מדבר על כולן, כי זה פשוט מעכב עכשיו דברים חיוניים.

מיקי רוזנטל: הרביזיה שלי נוגעת למיליארד שקל.

מיקי לוי: של השיכון.

מיקי רוזנטל: רשות מקרקעי ישראל, על זה אדוני הודיע שיהיה דיון מפורט.

משה גפני: נכון.

משה גפני: תשאיר את הרביזיה - - -

מיקי לוי: על רמ"י משאירים את הרביזיה, מסירים את השאר לבקשתך.

משה גפני: בסדר, תודה רבה.

סתיו שפיר: את ביטחון אני לא הגשתי.

משה גפני: אני ביקשתי להסיר גם על המשפחתונים.

סתיו שפיר: כשימסרו לי תשובות, אני אסיר מה שאתם רוצים.

משה גפני: אני מבקש ממך להסיר.

סתיו שפיר: אתה נתת לי להשלים את השאלות שלי ולתת לי תשובות בוועדה?

סתיו שפיר: גפני, אני מאוד אוהבת אותך ואתה יודע.

משה גפני: את רוצה לפתוח מערכת חדשים חדשה, היא תיפתח.

משה גפני: את רוצה לפתוח מערכת יחסים חדשה, היא תיפתח.

משה גפני: סתיו, תעשי מה שאת רוצה.

סתיו שפיר: מה זה, אתה מאיים עלי?

משה גפני: אני מבקש, אני יושב ראש הוועדה.

בצלאל סמוטריץ': אבל מה הבעיה לקבוע רביזיה לעוד חצי שעה?

משה גפני: מדובר על משפחתונים.

משה גפני: ביקשו ממני חברי ועדה וחברי כנסת נוספים לקיים דיון על העניין הזה.

סתיו שפיר: על משפחתונים לא הגשתי.

סתיו שפיר: על הדיור הציבורי אני לא קיבלתי תשובות, זה שני נושאים שונים.

משה גפני: על המשפחתונים אין לך רביזיה?

סתיו שפיר: אין לי על זה רביזיה, על המשפחתונים אין לי רביזיה.

סתיו שפיר: על הדיור הציבורי אני שאלתי שאלות ולא קיבלתי תשובות, ואני רוצה את התשובות שלי.

מיקי רוזנטל: אדוני, היא הסירה על המשפחתונים, נשארו שתי רביזיות.

<טמיר כהן: גם על הביטחון הוסר, נכון?

סתיו שפיר: ביטחון הוסר, משפחתונים – לא הגשתי, דיור ציבורי שאלתי שאלות והם עוד לא החזירו, כשיחזירו – תעשו מה שאתם רוצים.

משה גפני: דיור ציבורי זה משרד השיכון?

סתיו שפיר: שיכון.

מיקי רוזנטל: נשארו מבחינתנו שתי רביזיות, אחת על מנהל מקרקעי ישראל, והשנייה על הדיור הציבורי.

מיקי רוזנטל: במנהל מקרקעי ישראל אתה קבעת דיון נוסף, וכשייתנו לה תשובות, היא תסיר את הרביזיה.

סתיו שפיר: גם על רשות המים לא קיבלתי תשובות וגם על קליטה לא קיבלתי תשובות.

מיקי רוזנטל: המשפחתונים עבר.

בצלאל סמוטריץ': גפני, מה הבעיה לקבוע רביזיה לעוד חצי שעה?

מיקי רוזנטל: עזוב, את זה צריך לעשות בהבנות - - -

<טמיר כהן: סתיו, הגשת רביזיה על נציבות שירות המדינה?

סתיו שפיר: כן, גם על נציבות שירות המדינה.

<טמיר כהן: סתיו, גם הגבלים עסקיים?

סתיו שפיר: כן.

<טמיר כהן: אז הסרנו רק את ביטחון ואת הנושא של המשפחתונים.

משה גפני: בסדר.

משה גפני: רבותי, עוד חמש דקות אנחנו מתחילים את הדיון עם השרה.